hotchpotch/miracl-hf-unified huggingface dataset:
การขอประชามติโดยเลือก
การขอประชามติโดยเลือก หรือ การลงประชามติโดยเลือก
เป็นกลไกทางประชาธิปไตยโดยตรงในประเทศสวิตเซอร์แลนด์
ที่ให้ประชาชนสามารถค้านกฎหมายที่ผ่านโดยรัฐสภาของสหพันธรัฐ (Federal Assembly) หรือกฤษฎีกาของทั้งฝ่ายนิติบัญญัติและฝ่ายบริหารในระดับรัฐหรือเทศบาล
ในระดับสหพันธรัฐ จะมีการจัดให้ลงคะแนนเสียงสำหรับกฎหมายทุกฉบับ ที่ได้รวบรวมลายเซ็น 50,000 รายของผู้คัดค้านโดยทำภายใน 100 วันหลังจากประกาศโดยรัฐสภา
นี่ต่างจากการขอประชามติโดยบังคับเพราะต้องรวบรวมลายเซ็น
อนึ่ง การขอประชามติสำหรับกฎหมายระดับสหพันธรัฐก็ยังสามารถเสนอทำได้โดยรัฐอย่างน้อย 8 รัฐ (cantonal referendum) ซึ่งต่างจากการขอประชามติโดยเลือกและการขอประชามติโดยบังคับในระดับรัฐเอง
หลังจากความกดดันจากกระบวนการรากหญ้า จึงมีการบัญญัติการขอประชามติโดยเลือกตั้งแต่ปี พ.ศ. 2417
หลี่จิ้ง (ขุนศึก)
หลี่จิ้ง ( , 1114 – 2 กรกฎาคม 1192) ขุนศึกที่มีชีวิตอยู่ในช่วงต้น ราชวงศ์ถัง และทรงอิทธิพลถึงขีดสุดในรัชสมัย จักรพรรดิถังไท่จง
หลี่จิ้งเกิดเมื่อ พ.ศ. 1114 ในช่วงปลายยุค ราชวงศ์โจวเหนือ โดยปู่ของเขา หลี่ฉงยี่ ("Li Chongyi") รับราชการเป็นผู้ว่าการมณฑลในยุค ราชวงศ์เว่ยเหนือ ขณะที่พ่อของเขา หลี่กวน ("Li Quan") รับราชการเป็นผู้ว่าการในสมัย ราชวงศ์สุย
ในวัยเด็กหลี่จิ้งมีรูปร่างที่องอาจสง่าผ่าเผยและมีความสามารถในด้านบทกวีและด้านการทหารกระทั่งช่วงปลายยุคราชวงศ์สุยหลี่จิ้งได้เข้ารับราชการกับ หลี่หยวน ผู้ว่าการเมือง ไท่หยวน ต่อมาหลี่จิ้งได้ทราบแผนการก่อกบฏของหลี่หยวนก็พยายามที่จะส่งข่าวไปรายงานแก่จักรพรรดิสุยหยางที่ เจียงตู แต่ไม่สำเร็จเพราะถูกจับได้เสียก่อนและถูกคุมขังไว้ในคุก
ใน พ.ศ. 1160 หลี่หยวนก่อกบฏขึ้นที่ไท่หยวนและบุกเข้ายึด ฉางอัน เมืองหลวงของราชวงศ์สุยพร้อมกับสถาปนาพระราชนัดดาของ จักรพรรดิสุยหยาง คือ หยางยู่ ขึ้นเป็น จักรพรรดิสุยกง โดยตัวของหลี่หยวนเองได้เป็น ผู้สำเร็จราชการ ซึ่งหลี่จิ้งเองก็พยายามรายงานเรื่องนี้ไปยังจักรพรรดิสุยหยางเป็นครั้งที่ 2 แต่ก็ถูกจับได้อีกทำให้หลี่หยวนไม่พอใจสั่งประหารหลี่จิ้งแต่ หลี่ซื่อหมิน บุตรชายคนรองของหลี่หยวนขอทำหน้าที่เกลี้ยกล่อมจนหลี่จิ้งยอมกลับมารับใช้หลี่หยวนได้สำเร็จโดยหลี่หยวนให้หลี่จิ้งเป็นคนสนิทของหลี่ซื่อหมิน
ต่อมาใน พ.ศ. 1161 ภายหลังจากข่าวที่จักรพรรดิสุยหยางถูกปลงพระชนม์โดยขุนศึกของเขา อี้เหวินฮ่วยจี๋ มาถึงฉางอันหลี่หยวนก็ได้บีบบังคับให้จักรพรรดิสุยกงสละราชบัลลังก์ให้กับเขาและสถาปนาราชวงศ์ถังขึ้นหลี่จื้งก็ยังคงรับใช้ราชวงศ์ใหม่และสร้างวีรกรรมความกล้าหาญในการรบไว้หลายครั้งกระทั่งถึงแก่อสัญกรรมเมื่อวันที่ 2 กรกฎาคม พ.ศ. 1192 หรือก่อนที่จักรพรรดิไท่จงจะสวรรคตได้ไม่นานโดยหลี่จิ้งได้รับเกียรติอย่างสูงในการฝังศพที่สุสานของเขาที่ตั้งอยู่ใกล้สุสานหลวงของจักรพรรดิไท่จง
ความสำเร็จในการสืบพันธุ์
ความสำเร็จในการสืบพันธุ์ () คือการสืบทอดยีนไปยังสิ่งมีชีวิตรุ่นต่อไป โดยที่รุ่นต่อไปก็สามารถสืบทอดยีนเหล่านั้นต่อไปได้ด้วย
นี่ไม่ใช่เพียงแค่จำนวนของลูกที่สิ่งมีชีวิตนั้นมี 
แต่รวมโอกาสความสำเร็จในการสืบพันธุ์ที่ลูกของสิ่งมีชีวิตนั้นมีด้วย ทำให้การเลือกคู่ (ซึ่งเป็นส่วนของการสืบพันธุ์แบบอาศัยเพศ) เป็นปัจจัยสำคัญ
เป็นแนวคิดที่ทำความเหมาะสมให้เป็นกุญแจหลักอย่างหนึ่งในทฤษฎีการคัดเลือกโดยธรรมชาติและวิวัฒนาการ
กมุนเดิน
กมุนเดิน () เป็นเมืองในรัฐอัปเปอร์ออสเตรีย ประเทศออสเตรีย ตั้งอยู่ห่างจากเมืองซาลซ์บูร์กไปทางทิศตะวันออกราว 75 กิโลเมตร เมืองกมุนเดินเป็นเมืองที่อยู่ติดกับทะเลสาบทราอุนบริเวณช่องเขาซึ่งอยู่สูงจากระดับน้ำทะเล 425 เมตร จึงมีทัศนียภาพที่งดงามและเป็นแหล่งพักผ่อนยอดนิยมในฤดูร้อน เมืองกมุนเดินยังเป็นศูนย์กลางของอุตสาหกรรมเกลือที่สำคัญในพื้นที่ซัลซ์คัมมาร์กุท
การอุบัติ
ในสาขาปรัชญา ทฤษฎีระบบ วิทยาศาสตร์ และศิลปะ การอุบัติ
หรือ คุณสมบัติอุบัติ
เป็นกระบวนการที่สิ่งที่ใหญ่และซับซ้อนกว่า เกิดขึ้นอาศัยปฏิสัมพันธ์ระหว่างสิ่งที่เล็กและง่ายกว่า 
โดยสิ่งที่ใหญ่กว่าจะมีคุณสมบัติซึ่งสิ่งที่เล็กกว่าไม่มี
การอุบัติเป็นหลักของทฤษฏีต่าง ๆ เกี่ยวกับระดับบูรณาการ (integrative level) และระบบซับซ้อน
ยกตัวอย่างเช่น ปรากฏการณ์ของ "สิ่งมีชีวิต" ที่ศึกษาในสาขาชีววิทยา เป็นคุณสมบัติอุบัติของกระบวนการทางเคมีและทางจิตวิทยา 
เช่นเดียวกัน เศรษฐกิจและกฎหมายเป็นปรากฏการณ์ที่อุบัติจากปรากฏการณ์ทางจิตวิทยา
ในปรัชญา การอุบัติมักใช้คำภาษาอังกฤษว่า "emergentism"
และการอธิบายเรื่องนี้ทั้งหมด มักจะกล่าวถึงการลดทอนไม่ได้ทางญาณวิทยา (epistemic) หรือภววิทยา (ontological) ขององค์ต่าง ๆ ในระดับล่าง
อิเล็กโทรด
อิเล็กโทรด หรือ ขั้วเชื่อม หรือ ลวดเชื่อม หรือ ขั้วไฟฟ้า
เป็นตัวนำไฟฟ้าเพื่อใช้แนบกับส่วนที่ไม่ใช่โลหะของวงจรไฟฟ้า
อิเล็กโทรดเป็นคำที่บัญญัติขึ้นโดยนักวิทยาศาสตร์ชาวอังกฤษ วิลเลียม ฮิวเอ็ลล์ ตามคำของไมเคิล ฟาราเดย์ ซึ่งมาจากคำภาษากรีกว่า "elektron" ซึ่งจริง ๆ แปลว่า อำพัน แต่นำมาอนุพัทธ์ใช้หมายถึงไฟฟ้า บวกกับคำว่า "hodos" ซึ่งแปลว่าทาง
ซัลทซ์คัมเมอร์กูท
ซัลทซ์คัมเมอร์กูท () เป็นเขตท่องเที่ยวเชิงธรรมชาติในประเทศออสเตรีย กินพื้นที่ตั้งแต่ทางตะวันออกของเมืองซาลซ์บูร์กขนานไปกับแหลมอัลไพน์และกลุ่มภูเขาเขาหินปูนด้านเหนือของเทือกเขาแอลป์ไปจรดที่หมู่เขาดัคชไตน์ ซัลทซ์คัมเมอร์กูทตั้งอยู่ในอาณาเขตของรัฐอัปเปอร์ออสเตรีย, รัฐซาลซ์บูร์ก และรัฐสตีเรีย แม่น้ำสายหลักในพื้นที่นี้คือแม่น้ำทราอุนซึ่งเป็นแม่น้ำสาขาย่อยของแม่น้ำดานูบ ซัลทซ์คัมเมอร์กูทได้รับการขึ้นทะเบียนเป็นมรดกโลกโดยยูเนสโกเมื่อปีค.ศ. 1997 ทั้งนี้ในค.ศ. 2002 เทศบาลทั้ง 54 แห่งในซัลทซ์คัมเมอร์กูทได้ร่วมกันจัดตั้งบริษัท "Salzkammergut Tourismus-Marketing GmbH" ขึ้นเพื่อดูแลงานด้านการตลาดและการประชาสัมพันธ์ของซัลทซ์คัมเมอร์กูท
ชื่อ "ซัลทซ์คัมเมอร์กูท" มีความหมายว่า "ทรัพย์แห่งสภาเกลือ" สื่อถึงสภาเกลือในสมัยจักรวรรดิโรมันอันศักดิ์สิทธิ์ซึ่งรับผิดชอบกิจการเหมืองเกลือของราชวงศ์ฮับส์บูร์ก จากการพื้นที่แห่งนี้เคยเป็นพื้นที่ที่อุดมไปด้วยเหมืองเกลือจำนวนมาก
แม่น้ำเทราน์
เทราน์ () เป็นแม่น้ำในรัฐอัปเปอร์ออสเตรียของประเทศออสเตรีย มีต้นน้ำไหลมาจากทิวเขาโทเทิสในรัฐสตีเรีย ไหลผ่านทะเลสาบสองแห่งอันได้แก่ทะเลสาบฮัลชตัทและทะเลสาบเทราน์ในแหล่งมรดกโลกซัลทซ์คัมเมอร์กูท ก่อนไปบรรจบกับแม่น้ำดานูบบริเวณเมืองลินซ์ ก่อนปลายคริสต์ศตวรรษที่ 19 แม่น้ำสายนี้เป็นเส้นทางคมนาคมเพียงเส้นทางเดียวที่จะไปถึงหมู่บ้านฮัลชตัท
บุนเดิสลีกา ฤดูกาล 2017–18
บุนเดิสลีกา ฤดูกาล 2017–18 เป็นฤดูกาลที่ 55 ของบุนเดิสลีกา การแข่งขันระดับพรีเมียร์ของฟุตบอลเยอรมัน ซี่งจะเริ่มต้นขึ้นในวันที่ 18 สิงหาคม ค.ศ. 2017 และจะสิ้นสุดฤดูกาลในวันที่ 12 พฤษภาคม ค.ศ. 2018. บาเยิร์น มิวนิก คือทีมแชมป์เก่า.
โปรแกรมการแข่งขันได้ประกาศออกมาเมื่อวันที่ 29 มิถุนายน ค.ศ. 2017.
ทั้งหมด 18 ทีมที่เข้าร่วมในบุนเดิสลีกาฤดูกาลนี้
"เวลาทั้งหมดคือ UTC+2".
"รวมผลสองนัด เฟาเอฟเอล ว็อลฟสบูร์ก ชนะ 4–1 และเพราะฉะนั้นทั้งสองสโมสรที่เหลือจะได้อยู่ในลีกของพวกเขาตามเดิม."
กีฬาฟุตบอลในซีเกมส์ 2017 – ผู้เล่นทีมชาย
ด้านล่างนี้คือ ผู้เล่น สำหรับ กีฬาฟุตบอลในซีเกมส์ 2017 - ทีมชาย, ในฐานะเป็นเจ้าภาพโดย มาเลเซีย, ที่จะจัดขึ้นระหว่างวันที่ 14 ถึง 29 สิงหาคม พ.ศ. 2560.
ผู้จัดการทีม: Ong Kim Swee
ผู้จัดการทีม: Gerd Zeise
ผู้จัดการทีม: Richard Tardy
ผู้จัดการทีม: Dave Booth
ผู้จัดการทีม: Kwon Oh-son
ผู้จัดการทีม: วรวุฒิ ศรีมะฆะ
ผู้จัดการทีม: Nguyễn Hữu Thắng
ผู้จัดการทีม: Luis Milla
ผู้จัดการทีม: Leonardo Vitorino
ผู้จัดการทีม: Marlon Maro
ผู้จัดการทีม: Kim Shin-hwan
เจ้าหญิงเกาหยาง
องค์หญิงเกาหยาง ( , 1170 – 6 มีนาคม 1196) เจ้าหญิงแห่ง ราชวงศ์ถัง โดยพระองค์เป็นพระราชธิดาองค์ที่ 17 ใน จักรพรรดิถังไท่จง ซึ่งองค์หญิงพระองค์นี้เป็นที่โปรดปรานของพระราชบิดา
ต่อมาพระองค์ได้ก่อกบฏต่อ จักรพรรดิถังเกาจง ผู้เป็นพระเชษฐาแต่ก็พ่ายแพ้และถูกประทานยาพิษจนสิ้นพระชนม์เมื่อวันที่ 6 มีนาคม พ.ศ. 1192
หลี่ไท่
ผูกงหวัง () พระนามเดิมหลี่ไท่ (, 1161 – 15 ธันวาคม 1195) เป็นเจ้าชายในราชวงศ์ถัง เป็นพระราชโอรสองค์ที่ 4 ในจักรพรรดิถังไท่จง ที่ประสูติแต่จักรพรรดินีจางซุน
หลี่ไท่ประสูติเมื่อ พ.ศ. 1161 ตรงกับรัชสมัยจักรพรรดิถังเกาจู่ ผู้เป็นพระอัยกา (ปู่) ต่อมาใน พ.ศ. 1164 พระองค์ได้รับการสถาปนาเป็น เว่ยอ๋อง และได้ถูกยกให้เป็นพระโอรสบุญธรรมในสายราชสกุลของเจ้าชายหลี่เสฺวียนป้า ผู้เป็นพระปิตุลา (อา) ที่สิ้นพระชนม์โดยไร้ผู้สืบราชสกุล
ใน พ.ศ. 1186 ภายหลังจากที่พระเชษฐาคือเจ้าชายรัชทายาทหลี่เฉิงเฉียนถูกปลดและเนรเทศไปเนื่องจากถูกเปิดโปงว่ามีแผนก่อกบฏ เจ้าชายหลี่ไท่ก็คาดหวังว่าพระองค์จะได้เป็นรัชทายาทตามที่จักรพรรดิไท่จงได้สัญญาเอาไว้ แต่จางซุนอู่จี้ ผู้เป็นพระมาตุลา (ลุง) กลับเสนอพระนามของเจ้าชายหลี่จื้อ พระอนุชาร่วมพระราชมารดาเดียวกับเจ้าชายหลี่ไท่ขึ้นเป็นรัชทายาทแทนเนื่องจากเจ้าชายหลี่ไท่มีพระอุปนิสัยโหดเหี้ยมไม่เหมาะที่จะปกครองแผ่นดินทำให้เจ้าชายหลี่ไท่มิพอพระทัยก็ได้ก่อกบฏขึ้นแต่ไม่สำเร็จทำให้พระองค์ถูกปลดและสิ้นพระชนม์ระหว่างถูกเนรเทศเมื่อวันที่ 15 ธันวาคม พ.ศ. 1195
ไรชส์ทาค (นาซีเยอรมนี)
ไรชส์ทาค () ในสมัยไรช์ที่สามมีชื่ออย่างเป็นทางการคือ ไรชส์ทาคมหาเยอรมัน (Großdeutscher Reichstag) เป็นฝ่ายนิติบัญญัติเยอรมันซึ่งเริ่มขึ้นตั้งแต่ที่ได้ตรากฤษฎีกาเพลิงไหม้ไรชส์ทาคขึ้นในค.ศ. 1933 จนถึงสิ้นสุดสงครามโลกครั้งที่สองในยุโรปค.ศ. 1945 อย่างไรก็ตาม แม้จะขึ้นชื่อว่าเป็นฝ่ายนิติบัญญัติของประเทศ แต่ไรชส์ทาคในยุคนาซีเป็นเพียงตรายางของผู้นำเผด็จการอดอล์ฟ ฮิตเลอร์ ตลอดระยะเวลา 12 ปีมีการประชุมเพียง 20 ครั้งโดยครั้งสุดท้ายมีการประชุมเมื่อ 26 เมษายน ค.ศ. 1942 ไรชส์ทาคในยุคนาซีมีประธานสภาเพียงคนเดียวคือ แฮร์มันน์ เกอริง
เนื่องจากอาคารไรชส์ทาคถูกวางเพลิงไปในปีค.ศ. 1933 จึงทำให้ไรชส์ทาคในยุคนาซีต้องจัดการประชุมขึ้นที่โรงอุปรากรโครลล์ที่อยู่ตรงข้ามแทน อย่างไรก็ตาม โรงอุปรากรแห่งนี้ก็ถูกทำลายโดยกองทัพแดงระหว่างยุทธการที่เบอร์ลินในค.ศ. 1945
แก๊งระเบิด เนิร์ดกู้โลก
แก๊งระเบิด เนิร์ดกู้โลก () เป็นละครโทรทัศน์อเมริกาที่สร้างในปี ค.ศ. 2014 นำแสดงโดย เอ็ดเยส กาเบล, แคทเธอลีน แม๊คพี, โรเบิร์ต แพธทริค ออกอากาศทางช่อง FoxThai ทุกวันอังคาร18.20 น.เริ่มออกอากาศภาคล่าสุด(4) วันที่ 10 ตุลาคม2560
เรื่องราวของเหล่าอัจฉริยะจากทั่วทุกมุมโลกที่มารวมกลุ่มกันตั้งองค์กรเครือข่ายข้ามชาติเพื่อรับมือกับภัยคุกคามสมัยใหม่ ดัดแปลงจากเรื่องจริงของ วัลเทอร์ โอ ไบรเอ็น เด็กหนุ่มอัจฉริยะด้านคอมพิวเตอร์ ไอคิว 197 ที่ถูกเกณฑ์จากกระทรวงความมั่นคงแห่งมาตุภูมิให้ไปช่วยแก้ไขปัญหาที่ซับซ้อนของโลก โดยมีเครือข่ายเด็กอัจฉริยะอีกหลายคน อาทิ แฮปปี้ ควิน วิศวกรรมเครื่องกล คอยให้ความช่วยเหลือ และเพื่อเป็นด่านสุดท้ายในการปกป้องโลกจากภัยคุกคามในยุคสมัยใหม่ รวมถึง เพจ ไดนีน สาวเสิร์ฟธรรมดา ๆ แต่มีลูกชายที่อาจเป็นถึงว่าที่อัจฉริยะคนต่อไป เธอดูเหมือนจะแอบชอบไบรเอ็น แต่ปัญหาก็คือ เขากลับมองว่า ความรักและความรู้สึก ไม่ใช่เรื่องที่จริงแท้แน่นอน ดังสูตรคณิตศาสตร์
เรื่องราวของอัจฉริยะหนุ่มสาวทั้ง 5 คน ที่ทำงานให้กับเครือข่ายข้ามชาติเพื่อรับมือกับภัยยุคใหม่ เรื่องราวที่ดัดแปลงจากเรื่องจริงของ วัลเทอร์ โอ ไบรเอ็น อัจฉริยะที่ถูกเกณฑ์จากกระทรวงความมั่นคงแห่งมาตุภูมิตั้งแต่วัยหนุ่ม เพื่อให้ไปช่วยแก้ไขปัญหาที่ซับซ้อนของโลก โดยมีเครือข่ายเป็นเพียงเด็กวัยรุ่น แต่จุดที่แตกต่างคือพวกเขาเป็นอัจฉริยะที่หาตัวจับได้ยาก ภายใต้ชื่อกลุ่มว่า สกอร์เปียน อันประกอบด้วย โทบี้ นักวิเคราะห์พฤติกรรมและ ซิลเวสเตอร์ นักคำนวณตุ้ยนุ้ยที่มักจะมีปัญหาในการสื่อสารและการใช้สมาธิแบบแปลกๆ
แฮปปี้ ควิน สาวเอเชียที่เก่งด้านวิศวกรรมและ เพจ ไดนีน เด็กเสิร์ฟในร้านอาหาร
ไคล์ โอไรล์ลี
ไคล์ กรีนวูด (Kyle Greenwood) เกิด ที่รู้จักดีในนามบนสังเวียน ไคล์ โอไรล์ลี (Kyle O'Reilly) นักมวยปล้ำอาชีพชาวแคนาดา เป็นที่รู้จักในการปล้ำสมาคม Ring of Honor (ROH) นอกจากนี้ยังปล้ำให้ New Japan Pro Wrestling และสมาคมอิสระทั่วไป, ที่สะดุดตาที่สุดใน ROH เขาได้แชมป์ ROH World Championship 1สมัย, ROH World Tag Team Championship 3สมัยร่วมกับ Bobby Fish ในนาม reDRagon, ในขณะที่อยู่ PWG เขาเป็นแชมป์ PWG World Championship 1สมัย และผู้ชนะ 2013 Battle of Los Angeles ปี 2017 ได้มาอยู่กับWWEสังกัดNXTและเป็นแชมป์ NXT Tag Team Championship ร่วมกับสมาชิก The Undisputed Era
บ็อบบี ฟิช
โรเบิร์ต แอนโทนี ฟิช (Robert Anthony Fish) เกิด นักมวยปล้ำอาชีพชาวอเมริกัน ปัจจุบันเซ็นสัญญากับ WWE อยู่ค่ายพัฒนาทักษะ NXT เป็นที่รู้จักในการปล้ำสมาคม Ring of Honor, Evolve Wrestling, และ Pro Wrestling Noah ในญี่ปุ่น เป็นแชมป์ ROH World Tag Team Championship 3สมัยร่วมกับ Kyle O'Reilly ในนาม reDRagon และแชมป์ ROH World Television Championship 1สมัย นอกจากนี้ยังปล้ำให้กับ New Japan Pro-Wrestling (NJPW), เป็นแชมป์ IWGP Junior Heavyweight Tag Team Championship 2สมัยร่วมกับ O'Reilly ปี 2017 ได้มาอยู่กับWWEสังกัดNXTเป็นแชมป์ NXT Tag Team Championship ร่วมกับO'Reilly
รอเบิร์ต ไมลส์
โรแบร์โต กอนซินา () เป็นที่รู้จักกันดีในชื่อ รอเบิร์ต ไมลส์ () เป็นดีเจและโปรดิวเซอร์ชาวสวิส-อิตาลี เขาเป็นที่รู้จักในเพลง "ชิลเดรน" (Children)
ไมลส์เสียชีวิต ด้วยวัย 47 ปี ในเกาะอีบีซา ประเทศสเปน หลังจากต่อสู้กับโรคมะเร็งระยะที่ 4 นานถึง 9 เดือน
เกออร์ค ฟ็อน คึชเลอร์
จอมพล เกออร์ค ฟ็อน คึชเลอร์ () เป็นจอมพลแห่งกองทัพบกเยอรมันของนาซีเยอรมนีในช่วงสงครามโลกครั้งที่สอง ผู้ได้รับเหรียญอิสริยาภรณ์กางเขนเหล็กกางเขนอัศวินประดับด้วยใบโอ๊ก
ภายหลังสงครามสิ้นสุดลง เขาได้ต่อสู้คดีในการพิจารณาคดีกองบัญชาการทหารสูงสุด (High Command Trial) ซึ่งเป็นส่วนหนึ่งของการพิจารณาเนือร์นแบร์คครั้งหลัง เมื่อวันที่ 27 ตุลาคม ค.ศ. 1948 เขาได้ถูกตัดสินโทษให้จำคุก 20 ปี สำหรับการก่ออาชญากรรมสงครามและต่อมนุษยชาติในสหภาพโซเวียต ต่อมาเขาได้รับการปล่อยตัวในปี ค.ศ. 1953
พระราชภาวนาพิธาน (ศิริวัฒน์ สิริวฑฺฒโน)
พระราชภาวนาพิธาน เป็นผู้ช่วยเจ้าอาวาสวัดโสธรวรารามวรวิหารและรองเจ้าคณะจังหวัดฉะเชิงเทรา อดีตผู้รักษาการแทนเจ้าคณะจังหวัดฉะเชิงเทรา
พระราชภาวนาพิธาน มีนามเดิมว่าศิริวัฒน์ อาภาสมบัติ เกิดปีฉลู ตรงกับวันที่ 14 เมษายน พ.ศ. 2504 ที่บ้านเลขที่ 38/121 ถนนศรีโสธรตัดใหม่ ต.หน้าเมือง อ.เมือง จ.ฉะเชิงเทรา บิดา-มารดา ชื่อ นายเสนีย์ และนางโสภา อาภาสมบัติ
อายุ 28 ปี เข้าพิธีอุปสมบท ตรงกับ ปีมะเส็ง วันที่ 1 ก.ค.2532 ที่วัดโสธรวรารามวรวิหาร ต.หน้าเมือง อ.เมือง จ.ฉะเชิงเทรา โดย มีพระธรรมเสนานี วัดโสธรวรารามวรวิหาร เป็นพระอุปัชฌาย์, พระพุทธิรังษี วัดโสธรวรารามวรวิหาร เป็นพระกรรมวาจาจารย์ และพระครูวุฒิวรารักษ์ วัดโสธรวรารามวรวิหาร เป็นพระอนุสาวนาจารย์ ได้รับฉายา สิริวฑฺฒโน
วิลเฮ็ล์ม ริทเทอร์ ฟ็อน เลพ
วิลเฮ็ล์ม ริทเทอร์ ฟ็อน เลพ () เป็นจอมพลชาวเยอรมันและอาชญากรสงครามในช่วงสงครามโลกครั้งที่สอง ในช่วงปฏิบัติการบาร์บารอสซาในการรุกรานสหภาพโซเวียต เขาได้บัญชาการในกองทัพกลุ่มเหนือและให้ความร่วมมืออย่างใกล้ชิดกับหน่วยเอ็สเอ็ส-ไอน์ซัทซ์กรุพเพิน หน่วยกองกำลังทีมสังหารที่ได้รับมอบหมายให้ทำการสังหารชาวยิวซึ่งเป็นส่วนหนึ่งของการล้างชาติโดยนาซี
เลพเป็นผู้ได้รับผลประโยชน์จากการคอร์รัปชันของอดอล์ฟ ฮิตเลอร์สำหรับนายทหารระดับชั้นอาวุโสในแวร์มัคท์ ซึ่งได้รับมาเป็นประจำอย่างถูกกฎหมาย ค่าจ้างยังเป็นความลับตลอดสงครามและช่วงหนึ่งได้รับของขวัญที่มีมูลค่า 250,000 ไรชส์มาร์คในปี ค.ศ. 1941 และได้รับอสังหาริมทรัพย์ที่มีมูลค่า 638,000 ไรชส์มาร์คในปี ค.ศ. 1943 ภายหลังสงคราม เลพได้พยายามต่อสู้คดีในการพิจารณาคดีกองบัญชาการทหารสูงสุด (High Command Trial) ซึ่งเป็นส่วนหนึ่งของการพิจารณาเนือร์นแบร์คครั้งหลัง เขาถูกตัดสินว่ามีความผิดในข้อหาก่ออาชญากรรมต่อมนุษยชาติและถูกจำคุกเป็นเวลา 3 ปี
หลี่จง
องค์ชายหลี่จง ( , 1186 – 6 มกราคม 1208) พระนามรองว่า เจิ้งเปิ่น ("Zhengben") มีพระอิสริยยศเป็น เจ้าชายแห่งหยัน ("Prince of Yan") รัชทายาทแห่ง ราชวงศ์ถัง โดยพระองค์เป็นพระราชโอรสองค์ใหญ่ใน จักรพรรดิถังเกาจง (หลี่จื้อ) ได้รับการสถาปนาเป็นรัชทายาทเมื่อ พ.ศ. 1195
ในปีเดียวกัน จักรพรรดินีอู่ ได้มีพระประสูติกาลพระราชโอรสพระองค์แรกคือองค์ชาย หลี่หง จากนั้นอีก 4 ปีคือ พ.ศ. 1199 องค์ชายรัชทายาทหลี่จงถูกปลดจากตำแหน่งรัชทายาทลงเป็นสามัญชนพร้อมกับถูกกักบริเวณโดยองค์ชายหลี่หงได้รับการสถาปนาเป็นรัชทายาทแทน
ต่อมาเมื่อ ช่างกฺวัน อี๋ ผู้เป็นอัครมหาเสนาบดีในขณะนั้นได้กราบทูลให้จักรพรรดิเกาจงปลดจักรพรรดินีอู่ออกจากตำแหน่งแต่ไม่สำเร็จเมื่อ พ.ศ. 1207 จักรพรรดินีอู่จึงป้ายสีช่างกฺวัน อี๋และอดีตองค์ชายรัชทายาทหลี่จงว่าคิดคดกันเป็นกบฏทำให้จักรพรรดิเกาจงตัดสินพระทัยประทานยาพิษแก่อดีตองค์ชายรัชทายาทหลี่จงจนสิ้นพระชนม์เมื่อวันที่ 6 มกราคม พ.ศ. 1208
จากนั้นในการปกครองสมัยที่ 2 ของ จักรพรรดิถังจงจง ผู้เป็นพระอนุชาต่างพระมารดาได้สถาปนาพระเชษฐาต่างพระมารดาพระองค์นี้เป็นองค์ชายดังเดิม
วัดสำพะเนียง
วัดสำพะเนียง เป็นวัดในพระพุทธศาสนา นิกายเถรวาท เป็นวัดที่มีประวััติความเป็นมานับแต่ครั้งอยุธยาเป็นราชธานี เป็นวัดที่มีพระสงฆ์อยู่จำพรรษา
วัดสำพะเนียง สร้างขึ้นเป็นวัดนับตั้งแต่ พ.ศ. ๒๓๓๐ ได้มีนามตามชื่อบ้าน ชาวบ้านเรียกว่า “ วัดสนามควาย” ได้รับพระราชทานวิสุงคามสีมา พ.ศ. ๒๔๕๐
วัดสำพะเนียง ตั้งอยู่เลขที่ ๑๓๖ บ้านสำพะเนียง หมู่ที่ ๖ ตำบลบ้านสำพะเนียง อำเภอบ้านแพรก จังหวัดพระนครศรีอยุธยา สังกัดคณะสงฆ์มหานิกาย มีที่ดินตั้งวัดเนื้อที่ ๒๔ ไร่ ๓ งาน ๒๐ ตารางวา โฉนดเลขที่ ๘๖๓๘ , ๑๒๖๖ พื้นที่ตั้งวัดเป็นที่ราบสูง
อาคารเสนาสนะต่างๆมี อุโบสถกว้าง ๑๒ เมตร ยาว ๒๐ เมตร สร้าง พ.ศ. ๒๔๕๘ ก่ออิฐถือปูน ศาลาการเปรียญกว้าง ๑๖ เมตร ยาว ๓๒ เมตร สร้างด้วยไม้ พ.ศ. ๒๔๗๔ หอสวดมนต์กว้าง ๑๐ เมตร ยาว ๑๖ เมตร สร้างด้วยไม้ พ.ศ. ๒๔๘๔ กุฎีสงฆ์ จำนวน ๖ หลัง เป็นอาคารไม้ และอาคารคอนกรีต สำหรับปูชนียวัตถุมีพระประธานในอุโบสถ กองพุทธศาสนสถาน,กรมการศาสนา,กระทรวงศึกษาธิการ,ประวัติวัดทั่วราชอาณาจักร เล่มที่ 3 อยุธยา สระบุรี อ่างทอง,กรุงเทพ ฯ โรงพิมพ์การศาสนา,2531. หน้า 408
จักรพรรดิหยวนอี้จง
จักรพรรดิยฺเหวียนอี้จง ( , 1885 – พฤศจิกายน 1931) หรือ จักรพรรดิองค์สุดท้ายแห่งราชวงศ์หยวน พระนามเดิมเมื่อแรกประสูติคือ โทกูส เตมูร์ ("Tögüs Temür") จักรพรรดิองค์ที่ 3 และจักรพรรดิองค์สุดท้ายที่ทรงอำนาจแห่ง ราชวงศ์หยวนเหนือ จนถึงรัชสมัยของ ดายันข่าน
โทกูส เตมูร์ประสูติเมื่อ พ.ศ. 1885 เป็นพระราชโอรสองค์เล็กใน จักรพรรดิยฺเหวียนฮุ่ยจง และเป็นพระราชอนุชาต่างพระราชมารดาของ จักรพรรดิยฺเหวียนเจาจง เมื่อจักรพรรดิยฺเหวียนเจาจงเสด็จสวรรคตโดยไร้รัชทายาทใน พ.ศ. 1921 โทกูส เตมูร์ได้ขึ้นสืบราชบัลลังก์ต่อมาโดยมีพระนามเป็นภาษามองโกลว่า อุสคาลข่าน ("Uskhal Khan") โดยระหว่างพิธีฝังพระศพจักรพรรดิองค์ก่อนทางราชสำนักหมิงได้ส่งราชทูตมาเพื่อเจรจาปล่อยตัวองค์ชายไมดาร์บาลที่ถูกจับในสงครามเมืองอิ๋งฉาง
โดยตลอด 10 ปีแห่งรัชสมัยพระองค์ได้ส่งกองทัพมองโกลเข้ามารุกรานในดินแดนของราชวงศ์หมิงหลายครั้งพร้อมกับที่จะป้องกันดินแดนของมองโกลจากรุกรานของต้าหมิงหลายครั้งเช่นกันจนกระทั่งพระองค์เสด็จสวรรคตในเดือนพฤศจิกายน พ.ศ. 1931
รางวัลคมชัดลึก อวอร์ด สาขานักแสดงสมทบชายยอดเยี่ยมประเภทละครโทรทัศน์
รางวัลคมชัดลึก อวอร์ด สาขานักแสดงสมทบชายยอดเยี่ยมประเภทละครโทรทัศน์ เป็นรางวัลประเภทละครโทรทัศน์ที่มอบให้กับนักแสดงชายที่สามารถแสดงบทบาทที่ได้รับอย่างยอดเยี่ยม ไม่ว่าจะเป็นการแสดงผ่านสีหน้าท่าทางหรือการแสดงผ่านอารมณ์ ความรู้สึกของตัวละคร ซึ่งนักแสดงสามารถตีบทและถ่ายทอดออกมาได้อย่างมีประสิทธิภาพ โดยนักแสดงชายที่ได้เข้าชิงสาขานี้จะต้องเป็นนักแสดงชายที่รับบทสมทบในละครเรื่องนั้นๆ รางวัลนี้ตัดสินโดยคณะกรรมการผู้ทรงคุณวุฒิ
รายชื่อต่อไปนี้คือรายชื่อผู้ได้รับรางวัลและผู้เข้าชิงรางวัลคมชัดลึก อวอร์ด สาขานักแสดงสมทบชายยอดเยี่ยมประเภทละครโทรทัศน์ โดยผู้ได้รับรางวัลจะแสดงด้วยตัวอักษรหนาและมีพื้นหลังสีเหลือง
บาสตีลล์
บาสตีลล์ (, เขียน BΔSTILLE) เป็นวงดนตรีจากสหราชอาณาจักร ก่อตั้งในปี ค.ศ. 2010 เดิมเป็นโครงการดนตรีของแดน สมิธ นักร้องนำเพียงคนเดียว ก่อนจะขยายเป็นวงดนตรีที่มีสมาชิกเพิ่มเติมคือไคล์ ซิมมอนส์ (คีย์บอร์ด), วิลล์ ฟาร์ควอร์สัน (กีตาร์เบส) และคริส "วูดดี" วูด (กลองชุด) ชื่อวงมาจากวันเกิดของสมิธ (14 กรกฎาคม) ซึ่งตรงกับวันบัสตีย์ในประเทศฝรั่งเศส
บาสตีลล์เปิดตัวเมื่อเดือนกรกฎาคม ค.ศ. 2010 ด้วยซิงเกิล "Flaws" และ "Icarus" กับค่ายเพลงยังแอนด์ลอสต์คลับและเริ่มเป็นที่รู้จักจากการสนับสนุนของอเล็กซ์ เบเกอร์ พิธีกรรายการวิทยุ จากนั้นพวกเขาได้ออกอีพีแรก "Laura Palmer" ในปี ค.ศ. 2011 ในปีเดียวกัน บาสตีลล์เซ็นสัญญาเป็นศิลปินในค่ายเวอร์จินเรเคิดส์ ปี ค.ศ. 2013 พวกเขาออกอัลบั้มแรก "Bad Blood" ที่ขึ้นถึงอันดับที่ 1 ของชาร์ตอัลบั้ม OCC ในสหราชอาณาจักร และอันดับที่ 3 ของชาร์ตอัลบั้มเพลงร็อกของบิลบอร์ด ในอัลบั้มนี้ประกอบด้วยทุกเพลงจากอีพี "Laura Palmer" และเพลงใหม่หลายเพลง มีซิงเกิลที่เป็นที่รู้จักอย่าง "Bad Blood", "Pompeii" และ "Things We Lost in the Fire" ในปีเดียวกัน พวกเขาออกอัลบั้มแรกของพวกเขาใหม่ในชื่อ "All This Bad Blood" มีซิงเกิลนำอย่าง "Of the Night" ซึ่งเป็นเพลงแมชอัประหว่างเพลง "The Rhythm of the Night" ของวงโคโรนากับเพลง "Rhythm Is a Dancer" ของวงสแน็ป!
ในปี ค.ศ. 2016 บาสตีลล์ออกอัลบั้มที่สอง "Wild World" ซึ่งขึ้นถึงอันดับที่ 1 ของชาร์ตอัลบั้ม OCC ในสหราชอาณาจักร และอันดับที่ 4 ของชาร์ตบิลบอร์ด 200 มีซิงเกิลนำอย่าง "Good Grief", "Send Them Off!", "Blame" และ "Glory"
เซเรียอา ฤดูกาล 2017–18
เซเรียอา ฤดูกาล 2017–18 (หรือที่รู้จักในชื่อ เซเรียอา ติม ด้วยเหตุผลด้านผู้สนับสนุน) เป็นฤดูกาลที่ 116ของลีกสูงสุดฟุตบอลอิตาลี, และเป็นฤดูกาลที่ 8นับตั้งแต่ถอนตัวออกจากลีกเซเรียเบ. ยูเวนตุส เป็นแชมป์เก่าที่จะมาป้องกันแชมป์. ฤดูกาลจะเริ่มต้นตั้งแต่วันที่ 19 สิงหาคม ค.ศ. 2017 ถึงวันที่ 20 พฤษภาคม ค.ศ. 2018.
มี 20 ทีมที่ลงแข่งขันในลีก โดย 17 ทีมมาจากฤดูกาล 2016–17 และอีก 3 ทีมเลื่อนชั้นขึ้นมาจากเซเรียเบ ฤดูกาล 2016–17 มีรายชื่อเรียงลำดับตามตัวอักษรดังนี้
ผู้เล่นที่ทำสี่ประตู ;
เดเอ็ฟเบ-โพคาล ฤดูกาล 2017–18
เดเอ็ฟเบ-โพคาล ฤดูกาล 2017–18 เป็นฤดูกาลที่ 75 ของการแข่งขันฟุตบอลถ้วยเยอรมันแบบแพ้คัดออกประจำปี ซึ่งจะเริ่มต้นเมื่อวันที่ 11 สิงหาคม พ.ศ. 2560 (ค.ศ. 2017) กับรอบแรกจากหกรอบและจะสิ้นสุดลงในวันที่ 19 พฤษภาคม พ.ศ. 2561 (ค.ศ. 2018) กับรอบชิงชนะเลิศที่ สนามกีฬาโอลิมปิก ใน เบอร์ลิน. ทีมชนะเลิศของเดเอ็ฟเบ-โพคาลนั้นจะได้สิทธิ์สำหรับปีถัดไปของ ยูฟายูโรปาลีก, ถ้าไม่ได้สิทธิ์อยู่แล้วสำหรับ ยูฟ่าแชมเปียนส์ลีก ผ่านอันดับในลีก.
แต่ละรอบของการแข่งขันฤดูกาล 2017–18 ที่มีกำหนดไว้ดังต่อไปนี้:
การจับสลากสำหรับรอบแรกจะจัดขึ้นในวันที่ 11 มิถุนายน พ.ศ. 2560 (ค.ศ. 2017) ในเวลา 18:00 (เวลาท้องถิ่น), กับ เซบัสเตียน เคห์ล จะเป็นผู้ทำการจับสลากในรอบนี้. สามสิบสองนัดจะทำการลงเล่นตั้งแต่วันที่ 11 ถึง 14 สิงหาคม พ.ศ. 2560 (ค.ศ. 2017).
การจับสลากสำหรับรอบสองจะจัดขึ้นในวันที่ 20 สิงหาคม พ.ศ. 2560 (ค.ศ. 2017) ในเวลา 18:00 (เวลาท้องถิ่น). สิบหกนัดจะทำการลงเล่นตั้งแต่วันที่ 24 ถึง 25 ตุลาคม พ.ศ. 2560 (ค.ศ. 2017).
การจับสลากสำหรับรอบ 16 ทีมสุดท้ายจะจัดขึ้นในวันที่ 29 ตุลาคม พ.ศ. 2560 (ค.ศ. 2017) ในเวลา 18:00 (เวลาท้องถิ่น), กับ สเตฟาน เอฟเฟนแบร์ก จะเป็นผู้ทำการจับสลากในรอบนี้. แปดนัดจะทำการลงเล่นตั้งแต่วันที่ 19 ถึง 20 ธันวาคม พ.ศ. 2560 (ค.ศ. 2017).
การจับสลากสำหรับรอบก่อนรองชนะเลิศจะจัดขึ้นในวันที่ 7 มกราคม พ.ศ. 2561 (ค.ศ. 2018) ในเวลา 18:00 (เวลาท้องถิ่น), กับ โอลิเวอร์ ร็อกกิสช์ จะเป็นผู้ทำการจับสลากในรอบนี้. สี่นัดจะทำการลงเล่นตั้งแต่วันที่ 6 ถึง 7 กุมภาพันธ์ พ.ศ. 2561 (ค.ศ. 2018).
การจับสลากสำหรับรอบรองชนะเลิศจะจัดขึ้นในวันที่ 11 กุมภาพันธ์ พ.ศ. 2561 (ค.ศ. 2018) ในเวลา 18:00 (เวลาท้องถิ่น). สองนัดจะทำการลงเล่นตั้งแต่วันที่ 17 ถึง 18 เมษายน พ.ศ. 2561 (ค.ศ. 2018).
นัดชิงชนะเลิศจะจัดขึ้นในวันที่ 19 พฤษภาคม 2560 ที่สนาม โอลึมเพียชตาดิโยน ใน เบอร์ลิน.
ด้านล่างนี้คืออันดับผู้ทำประตูสูงสุดของเดเอฟเบ-โพคาล, เรียงลำดับแรกตามจำนวนประตู, และตามด้วยตัวอักษรในกรณีที่จำเป็น. ประตูที่ทำได้ในการยิงลูกโทษจะไม่นับรวม.
กีฬาโปโลน้ำในซีเกมส์ 2017
การแข่งขัน โปโลน้ำ ที่มหกรรมกีฬา ซีเกมส์ 2017 ใน กัวลาลัมเปอร์ จะจัดขึ้นที่ สนามกีฬาทางน้ำบูกิตจาลิล ใน บูกิตจาลิล. นี่เป็นหนึ่งในสี่ชนิดกีฬาทางน้ำ, พร้อมกับ กระโดดน้ำ, ว่ายน้ำ และ ระบำใต้น้ำ.
เกมการแข่งขันในปี 2017 จะประกอบไปด้วยสองประเภท.
ด้านล่างนี้คือตารางการแข่งขันสำหรับการแข่งขันกีฬาโปโลน้ำ:
หลี่ซู่เจี๋ย
องค์ชายหลี่ซู่เจี๋ย ( , 1189 – 24 มิถุนายน 1233) ได้รับการสถาปนาเป็น ซู่กง () เจ้าชายแห่ง ราชวงศ์ถัง โดยพระองค์เป็นพระราชโอรสองค์ที่ 4 ใน จักรพรรดิถังเกาจง แต่เป็นพระองค์เดียวใน พระสนมเซียว
ต่อมาเมื่อพระสนมเซียวและ จักรพรรดินีหวัง ถูกปลดและสำเร็จโทษตามแผนของ จักรพรรดินีอู่ (หรือ บูเช็กเทียน) องค์ชายหลี่ซู่เจี๋ยก็ถูกจับตามองโดยจักรพรรดินีอู่กระทั่งพระองค์ถูกปลงพระชนม์เมื่อวันที่ 24 มิถุนายน พ.ศ. 1233
เธอคือพรหมลิขิต (เพลงของสุกฤษฎิ์ วิเศษแก้ว)
"เธอคือพรหมลิขิต" เป็นซิงเกิลของวงเก็ทสึโนวา และเพลงประกอบซีรีส์เรื่อง "ฮอร์โมนส์ วัยว้าวุ่น" ออกจำหน่ายในวันที่ 4 กันยายน พ.ศ. 2560
ในปี พ.ศ. 2559 เพลง "เธอคือพรหมลิขิต" รวมอยู่ในอัลบั้มของ บี้ สุกฤษฎิ์ วิเศษแก้ว
มิวสิควิดีโอเพลง "เธอคือพรหมลิขิต" มีนักแสดงจาก You Are My Destiny เธอคือพรหมลิขิต มีเนื้อหาเกี่ยวกับเรื่องราวที่วัยรุ่นทุกๆ คนเคยผ่านในจุดๆ เช่น นที่ทำอะไรก็ผิดหมด ทำอะไรก็โดนด่า หนึ่งของชีวิตที่ต้องการแหกกฎ อยากแตกต่าง หาใครเข้าใจ แต่โดยลึกๆ แล้ว ในความแตกต่างที่เราต้องการนั้น จริงๆ เราเพียงต้องการใครสักคนที่เหมือนกัน
เพลง "เธอคือพรหมลิขิต" ได้อันดับ 3 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม
กรมพระเทพามาตย์ (กัน)
กรมพระเทพามาตย์ พระนามเดิม กัน เป็นพระอัครมเหสีในสมเด็จพระเพทราชา
กรมพระเทพามาตย์ มีพระนามเดิมว่ากัน เป็นบาทบริจาริกาเดิมข้าหลวงเดิมในสมเด็จพระเพทราชาตั้งแต่ก่อนครองราชย์ เมื่อพระเพทราชารับพระราชโอรสของสมเด็จพระนารายณ์มหาราชกับนางกุสาวดีมาเป็นบุตรบุญธรรม ท่านได้เลี้ยงดูพระกุมารนั้น (ภายหลังได้ครองราชย์เป็นพระเจ้าสุริเยนทราธิบดี) เมื่อพระเพทราชาครองราชย์ในเดือนกรกฎาคม พ.ศ. 2231 จึงทรงตั้งเป็นพระอัครมเหสีฝ่ายขวา
ในรัชสมัยพระเจ้าเสือ ทรงได้รับแต่งตั้งเป็นกรมพระเทพามาตย์ ต่อมาในปี พ.ศ. 2245 เจ้าฟ้าเพชรและเจ้าฟ้าพรริษยาเจ้าฟ้าตรัสน้อย จึงร่วมกันลวงเจ้าฟ้าตรัสน้อยมาเข้าเฝ้าแล้วจับไปสำเร็จโทษด้วยท่อนจันทน์ แล้วรีบไปเข้าเฝ้ากรมพระเทพามาตย์ ณ วัดดุสิต เพื่อขอพึ่งพระบารมี
ในรัชสมัยสมเด็จพระเจ้าอยู่หัวท้ายสระ กรมพระเทพามาตย์มีพระอิสริยยศเป็นสมเด็จพระอัยกีเจ้า และสวรรคตในปีเถาะ (ราว พ.ศ. 2251) จึงมีพระบรมราชโองการให้สร้างพระเมรุมาศ พระสงฆ์สดับปกรณ์ 10,000 รูป ตามราชประเพณี
ทางหลวงแผ่นดินหมายเลข 131
ทางหลวงแผ่นดินหมายเลข 131 (ทางเลี่ยงเมืองเชียงรายด้านตะวันตก) เป็นถนนที่แยกมาจากทางหลวงแผ่นดินหมายเลข 1 ที่บ้านสันทรายน้อย ตำบลสันทราย อำเภอเมืองเชียงราย จังหวัดเชียงราย ตามพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข 1 สายกรุงเทพมหานคร - แม่สาย (เขตแดน) ตอนทางเลี่ยงเมืองเชียงราย พ.ศ. 2558 เป็นทางเลี่ยงเมืองเชียงรายด้านตะวันตก เพื่อระบายปริมาณจราจรจากถนนพหลโยธินให้เคลื่อนผ่านเทศบาลนครเชียงรายได้โดยสะดวกขึ้น นอกจากนี้แล้ว ทางหลวงสายนี้ยังถูกประกาศให้เป็นทางหลวงที่จำเป็นต้องก่อสร้างโดยเร่งด่วน อยู่ในระหว่างการดำเนินการก่อสร้างโดยมีกำหนดสิ้นสุดสัญญาก่อสร้างในวันที่ 8 ธันวาคม 2561
ราชวงศ์เว่ยเหนือ
ราชวงศ์เว่ยเหนือ ( , 929 – 1078) ราชวงศ์หนึ่งที่ปกครองแผ่นดินจีนในยุคที่เรียกว่า ยุคราชวงศ์เหนือ-ใต้ โดยปกครองระหว่าง พ.ศ. 929 – พ.ศ. 1078
กีฬาเซปักตะกร้อในซีเกมส์ 2017
เซปักตะกร้อ ในมหกรรมกีฬา ซีเกมส์ 2017 จะจัดขึ้นที่สนามกีฬาในร่มติติวังซา, กัวลาลัมเปอร์ ตั้งแต่วันที่ 16 ถึง 29 สิงหาคม 2560.
ชินลง ซึ่งได้มีการแนะนำใน ซีเกมส์ 2013 ในเมียนมาร์เป็นหมวดหมู่ภายใต้กีฬาของเซปักตะกร้อที่ซีเกมส์ 2017. กีฬาชินลง 4 ประเภทเท่านั้นจะเข้าร่วมโดยผู้ชายจะมีการจัดแข่งขันขึ้น.ด้านล่างนี้คือตารางการแข่งขันสำหรับการแข่งขันเซปักตะกร้อ:
ยงศิลป์ วงศ์พนิตนนท์
ยงศิลป์ วงศ์พนิตนนท์ ชื่อเล่น ยอร์ช (11 เมษายน พ.ศ. 2545 — ) เป็นนักแสดงชาวไทย สังกัดสถานีวิทยุโทรทัศน์ไทยทีวีสีช่อง 3 มีผลงานสร้างชื่อจากละครเรื่อง "ทองเนื้อเก้า" เมื่อปี พ.ศ. 2556
ยงศิลป์ เกิดเมื่อวันที่ 11 เมษายน พ.ศ. 2545 ที่จังหวัดพะเยา จบการศึกษาในระดับประถมศึกษาจากโรงเรียนรัตนบัณฑิตวิทยา ปัจจุบันศึกษาอยู่ในระดับมัธยมศึกษาที่โรงเรียนพระแม่สกลสงเคราะห์
ยงศิลป์ เริ่มเป็นที่รู้จักจากการรับบทเป็น วันเฉลิม รุ่น 3 ในละครเรื่อง "ทองเนื้อเก้า" เมื่อปี 2556 และยังทำให้เขาได้รับการเสนอชื่อเข้าชิงรางวัลนาฏราช ครั้งที่ 5 สาขานักแสดงสมทบชายยอดเยี่ยม อีกด้วย แต่ไม่ได้รับรางวัล ปัจจุบันเซ็นสัญญาเป็นนักแสดงในสังกัดสถานีวิทยุโทรทัศน์ไทยทีวีสีช่อง 3
อีวาน ปันฟีลอฟ
อีวาน วาซีลเยวิช ปันฟีลอฟ () เป็นผู้บัญชาการกองทัพโซเวียตในช่วงแนวรบด้านตะวันออกระหว่างสงครามโลกครั้งที่สอง เขาได้รับเครื่องอิสริยาภรณ์วีรชนแห่งสหภาพโซเวียตหลังเขาเสียชีวิตในการปฏิบัติหน้าที่ เขาเป็นที่รู้จักจากการบังคับปัญชากองพลปืนยาวที่ 316 ระหว่างการปกป้องกรุงมอสโก จาก ฟาสซิสต์เยอรมนี
หลี่อี้ฟู่
หลี่อี้ฟู่ ( , 1157 – 1209) ขุนนางในช่วงต้น ราชวงศ์ถัง โดยเป็น อัครมหาเสนาบดี ในรัชสมัย จักรพรรดิถังเกาจง จากการสนับสนุนของ จักรพรรดินีอู่ หรือ บูเช็กเทียน จักรพรรดินีองค์ที่ 2 ในจักรพรรดิเกาจง
แต่เพราะการทุจริตฉ้อราษฎร์บังหลวงทำให้หลี่อี้ฟู่ถูกปลดจากตำแหน่งเมื่อ พ.ศ. 1206 และถูกเนรเทศกระทั่งถึงแก่อสัญกรรมระหว่างถูกเนรเทศเมื่อ พ.ศ. 1209 ขณะอายุเพียง 52 ปี
สฺวี่ จิ้งจง
สฺวี่ จิ้งจง (; ค.ศ. 592 – 20 กันยายน ค.ศ. 672) ชื่อรองว่า หยันสู (延族) เมื่อสิ้นชีวิตแล้วได้บรรดาศักดิ์ว่า เกาหยางกงกง (高陽恭公) เป็นข้าราชการชาวจีนในสมัยราชวงศ์ถัง ดำรงตำแหน่งอัครมหาเสนาบดีในรัชกาลของจักรพรรดิถังเกาจง (唐高宗) และมีอำนาจมากเพราะความสนิทชิดเชื้อกับอู่ เจ๋อเทียน (武則天) มเหสีของจักรพรรดิถังเกาจง
โรงเรียนเลยอนุกูลวิทยา
โรงเรียนเลยอนุกูลวิทยา (), (อักษรย่อ : ล.อ.ว)เป็นโรงเรียนมัธยมศึกษาขนาดกลางสังกัดสำนักงานเขตพื้นที่การศึกษามัธยมศึกษาเขต 19 สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 251 ถนนมลิวรรณ ตำบลนาอาน อำเภอเมืองเลย จังหวัดเลย
โรงเรียนเลยอนุกูลวิทยาตั้งอยู่เลขที่ 251 ถนนมลิวรรณ ตำบลนาอาน อำเภอเมืองเลย จังหวัดเลย มีเนื้อที่ 170 ไร่เศษ ตั้งขึ้นตามประกาศกระทรวงศึกษาธิการเมื่อวันที่ 29 พฤษภาคม 2521 ซึ่งมีนายชาญ พันธุมรัตน์ ผู้ว่าราชการจังหวัดเลย นายวรพจน์ ฟอกสันเที๊ยะ ศึกษาธิการจังหวัดเลย และนายฉลอง บาลลา เป็นผู้ประสานงานกรมสามัญศึกษาประจำจังหวัดเลยเพื่อเริ่มก่อตั้ง โดยครั้งแรกที่เริ่มก่อตั้งนั้น มีนายสายเดิร บุญตรา อาจารย์ใหญ่โรงเรียนเชียงคานมารักษาการ ในตำแหน่งครูใหญ่เป็นเวลา 24 วัน จากนั้นทางจังหวัดได้แต่งตั้งให้นายฉลอง บาลลา ดำรงตำแหน่งครูใหญ่ อาจารย์ใหญ่ และผู้อำนวยการ ในปีพ.ศ. 2521 ซึ่งถือเป็นท่านผู้อำนวยการคนแรกของโรงเรียน
ปัจจุบัน โรงเรียนเลยอนุกูลวิทยาเปิดสอนในระดับมัธยมศึกษาปีที่ 1 ถึงระดับมัธยมศึกษาปีที่ 6 มีอาคารเรียน 3 อาคาร อาคารปฏิบัติการ 2 หลัง อาคารชั่วคราว 1 หลัง หอประชุมใหญ่ 2 ชั้น 1 หลัง โรงยิม 1 หลัง ภายใต้การนำของท่านผู้อำนวยการ นายวิชัย ปุรัน
โรงเรียนเลยอนุกูลวิทยาเป็น 1 ใน 3 โรงเรียนของจังหวัดเลยที่เข้าร่วมในโครงการห้องเรียนพิเศษวิทยาศาสตร์ของ สสวท. ร่วมกับโรงเรียนเลยพิทยาคม และโรงเรียนจุฬาภรณราชวิทยาลัย เลย และยังเป็นโรงเรียนพี่น้องกับโรงเรียนเลยพิทยาคม ซึ่งในทุกๆปี จะมีการแข่งขันฟุตบอลประเพณีโรงเรียนคู่พัฒนา เลยพิทย์-เลยอนุกูล ซึ่งจัดขึ้นครั้งแรกเมื่อปี พ.ศ. 2560 โดยใช้สนามกีฬาจังหวัดเลยเป็นสถานที่จัดการแข่งขัน
โรงเรียนเลยอนุกูลวิทยามีแผนการเรียนให้นักเรียนเลือกตามความถนัดและความชอบ โดยยึดตามหลักสูตรแกนกลางการศึกษาขั้นพื้นฐาน ได้แก่
เป็นกิจกรรมเพื่อเชื่มสัมพันธ์ระหว่างโรงเรียน 2 โรงเรียนคือ โรงเรียนเลยอนุกูลวิทยาและโรงเรียนเลยพิทยาคม ซึ่งจะจัดขึ้นเป็นประจำทุกปี ที่สนามกีฬาจังหวัดเลย โดยเริ่มต้นครั้งแรกเมื่อปี พ.ศ. 2560 โดยมีคะแนนดังนี้
ฮั่ว ชฺวี่ปิ้ง
ฮั่ว ชฺวี่ปิ้ง (; 140 ปีก่อน ค.ศ. – 117 ปีก่อน ค.ศ.) เมื่อสิ้นชีวิตแล้วได้บรรดาศักดิ์ จิ่งหฺวันโหว (景桓侯) เป็นขุนศึกจีนสมัยราชวงศ์ฮั่นตะวันตก รับราชการในสมัยจักรพรรดิฮั่นอู่ (汉武帝) เป็นหลานของจักรพรรดินีเว่ย์ จื่อฟู (衛子夫) มเหสีของจักรพรรดิฮั่นอู่ ทั้งเป็นหลานของขุนพลเว่ย์ ชิง (衛青) และเป็นพี่ชายของขุนพลฮั่ว กวาง (霍光)
จรัสเดช อุลิต
จรัสเดช อุลิต เป็นผู้ทรงคุณวุฒิมวยไทย จากกรมส่งเสริมวัฒนธรรม (สำนักงานคณะกรรมการวัฒนธรรมแห่งชาติ) และเป็นผู้ฝึกสอนมวยไทยสายพลศึกษา ซึ่งเป็นสายมวยที่รู้จักทั่วโลก
ทั้งนี้ เขาเป็นอาจารย์สอนมวยไทย ที่สถาบันการพลศึกษา วิทยาเขตมหาสารคาม ผู้มีผลงานโดดเด่นด้านการเรียนการสอน
วันที่ 6 กุมภาพันธ์ พ.ศ. 2555 ได้มีการจัดงานวันมวยไทย ขึ้นที่เวทีกลางแจ้ง ณ ศูนย์วัฒนธรรมแห่งประเทศไทย โดยเขาได้รับเกียรติเป็นหนึ่งในตัวแทนครูมวยไทย 5 สาย ที่ทำการรำไหว้ครูมวยไทย ร่วมกับยอดธง ศรีวราลักษณ์ (มวยไทยภาคกลาง), ประเสริฐ ยาและ (มวยไทยไชยา), จ.ส.อ.สมนึก ไตรสุทธิ (มวยไทยลพบุรี), พ.อ.(พิเศษ) อำนาจ พุกศรีสุข (มวยไทยโคราช) และ รศ.ดร.สมพร แสงชัย (มวยไทยท่าเสา และพระยาพิชัยดาบหัก)
จรัสเดช อุลิต เป็นผู้เผยถึงเอกลักษณ์ของการไหว้ครูรำมวยสายพลศึกษา ว่ามีท่วงท่าที่โดดเด่นอยู่เป็นจำนวนมาก เช่น การไหว้ถวายบังคม, การไหว้พรหมสี่หน้า ตลอดจนรูปแบบสำคัญอย่างการย่างขุนไกรทวน 8 ทิศ
นอกจากนี้ เขายังมีความต้องการที่จะให้ชาวต่างชาติเข้าถึงมวยไทยอย่างถูกต้อง รวมถึงการรำไหว้ครู
เหตุโจมตีในกาตาลุญญา พ.ศ. 2560
เมื่อวันที่ 17 สิงหาคม พ.ศ. 2560 เวลา 17:20 น. ตามเวลาออมแสงยุโรปกลาง (UTC+2) มีผู้ขับรถตู้พุ่งชนผู้สัญจรบนทางเท้าในย่านท่องเที่ยวลารัมบลา เมืองบาร์เซโลนา แคว้นกาตาลุญญา ประเทศสเปน ทำให้มีผู้เสียชีวิต 14 คน และบาดเจ็บอย่างน้อย 100 คน นอกจากนี้ยังเกิดเหตุการณ์ที่เกี่ยวข้องกันอีก 2 แห่งในเวลา 3 วัน ได้แก่ในเมืองท่ากัมบริลส์ มีผู้เสียชีวิต 1 คน และในเทศบาลอัลกานา
คืนก่อนหน้าเหตุการณ์ในเมืองบาร์เซโลนาได้เกิดระเบิดขึ้นที่อาคารแห่งหนึ่งในเทศบาลอัลกานาในแคว้นเดียวกัน ซึ่งทำให้อาคารพังราบและมีผู้เสียชีวิต 2 คน ต่อมาผู้บังคับการตำรวจแห่งแคว้นกาตาลุญญา (โมซุสดัสกวาดรา) กล่าวว่าเหตุระเบิดนี้เกี่ยวข้องกับเหตุการณ์ที่ลารัมบลา และคาดว่าผู้เสียชีวิตมีส่วนเกี่ยวข้องกับเหตุโจมตีที่ลารัมบลาเช่นกัน หลังเหตุการณ์ที่บาร์เซโลนา 9 ชั่วโมง ตำรวจรายงานว่าได้ทำการวิสามัญฆาตกรรมผู้ที่คาดว่าจะลงมือก่อเหตุเพิ่มเติมในเมืองกัมบริลส์จำนวน 5 ราย
ตำรวจรายงานว่าได้จับกุมชายสองคนซึ่งมีส่วนเกี่ยวข้องกับเหตุการณ์ที่ลารัมบลา และยังมีรายงานว่าชายอีกคนถูกตำรวจวิสามัญฆาตกรรม ชายคนหนึ่งในเมืองริโปลย์ถูกกล่าวหาในตอนแรกว่าเป็นผู้เช่ารถตู้ที่ใช้ก่อเหตุ แต่ภายหลังได้แจ้งตำรวจว่าน้องชายของเขาเป็นผู้ขโมยบัตรประชาชนไป มาเรียโน ราฆอย นายกรัฐมนตรีสเปน เรียกเหตุการณ์ในบาร์เซโลนาว่าเป็นการก่อการร้ายญิฮาด สำนักข่าวอะมัก (Amaq News) กล่าวโดยอ้อมว่าผู้อ้างความรับผิดชอบต่อเหตุการณ์ในครั้งนี้คือกลุ่มรัฐอิสลามอิรักและลิแวนต์
เหตุการณ์ครั้งนี้เป็นเหตุก่อการร้ายที่มีจำนวนผู้เสียชีวิตมากที่สุดในประเทศสเปนนับตั้งแต่เหตุวางระเบิดในรถไฟใต้ดินในกรุงมาดริดเมื่อปี พ.ศ. 2547 โดยกลุ่มอัลกออิดะฮ์ ที่ทำให้มีผู้เสียชีวิตถึง 192 คน และมากที่สุดในเมืองบาร์เซโลนานับตั้งแต่เหตุระเบิดในศูนย์การค้าอิเปร์กอร์ (Hipercor) เมื่อปี พ.ศ. 2530 โดยกบฏแบ่งแยกดินแดนบาสก์ (เอตา) ซึ่งทำให้มีผู้เสียชีวิต 21 คน
เว่ย์ จื่อฟู
เว่ย์ จื่อฟู (; เสียชีวิต 91 ปีก่อนคริสตกาล) เมื่อเสียชีวิตแล้วได้ชื่อว่า เซี่ยวอู๋ซือหวงโฮ่ว (孝武思皇后) และ เว่ย์ซือโฮ่ว (衛思后) เป็นราชนารีจีนสมัยราชวงศ์ฮั่น โดยเป็นมเหสีองค์ที่สองของหลิว เช่อ (劉徹) ผู้ซึ่งต่อมาเป็นจักรพรรดิฮั่นอู่ (汉武帝) และสถาปนานางเป็นจักรพรรดินี นางอยู่ในตำแหน่งนี้ถึง 38 ปี และมีชีวิตสมรสอยู่กับจักรพรรดิฮั่นอู่ยาวนานถึง 49 ปี นับเป็นมเหสีที่ดำรงตำแหน่งจักรพรรดินียาวนานเป็นลำดับที่สองในประวัติศาสตร์ รองจาก หวัง สีเจี่ย (王喜姐) มเหสีของจักรพรรดิว่านลี่ (萬曆) ที่อยู่ในตำแหน่ง 42 ปี อนึ่ง เว่ย์ จื่อฟู ยังเป็นมารดาของหลิว จฺวี้ (劉據) รัชทายาทของจักรพรรดิฮั่นอู่ เป็นพี่สาวของขุนพลเว่ย์ ชิง (衛青) เป็นป้าของขุนพลฮั่ว ชฺวี่ปิ้ง (霍去病) กับฮั่ว กวาง (霍光) และเป็นทวดของหลิว ปิ้งอี่ (劉病已) ผู้ต่อมาเป็นจักรพรรดิฮั่นเซฺวียน (汉宣帝)
โคโกะกุ
โคโคะกุ () เป็นศักราชญี่ปุ่นในสมัยที่ญี่ปุ่นมีจักรพรรดิอยู่สององค์ซึ่งแบ่งเป็นราชสำนักเหนือ-ใต้ ยุคนี้อยู่หลังศักราชเอ็งเง็งและอยู่ก่อนศักราชโชเฮ กินเวลาตั้งแต่เดือนพฤษภาคม ค.ศ. 1340 ถึง เดือนมกราคม ค.ศ. 1346 โดยจักรพรรดิแห่งราชสำนักเหนือประทับอยู่ที่นครเคียวโตะ ตรงกับรัชสมัยจักรพรรดิโคเมียวและจักรพรรดิโกะ-โคงง ส่วนจักรพรรดิแห่งราชสำนักใต้ประทับอยู่ในเมืองโยะชิโนะ ตรงกับรัชสมัยจักรพรรดิโกะ-มุระกะมิ
ในยุคเมจิได้มีการกำหนดกฎมณเฑียรบาลขึ้นเมื่อวันที่ 3 มีนาคม ค.ศ. 1911 โดยกำหนดให้ผู้ที่จะขึ้นเป็นจักรพรรดิญี่ปุ่นต้องเป็นทายาทสายตรงจากจักรพรรดิโกะ-ไดโงะซึ่งมาจากราชสำนักเหนือ แทนที่จะเป็นทายาทของจักรพรรดิโกะ-มุระกะมิซึ่งมากจากราชสำนักใต้อันถูกเนรเทศให้ไปประทับยังเมืองโยะชิโนะใกล้กับนครนะระ
ทะเลสาบเทราน์
ทะเลสาบเทราน์ () เป็นทะเลสาบในรัฐอัปเปอร์ออสเตรีย ตั้งอยู่ในแหล่งมรดกโลกซัลทซ์คัมเมอร์กูทของประเทศออสเตรีย ทะเลสาบถูกรายล้อมไปด้วยภูเขา ด้านเหนือของทะเลสาบติดกับเมืองกมุนเดินและด้านใต้ติดกับเมืองเอเบินเซ ทะเลสาบนี้ถือเป็นหนึ่งในแหล่งท่องเที่ยวยอดนิยม ทะเลสาบกินพื้นที่ 24.5 ตารางกิโลเมตร จุดลึกสุดมีความลึก 191 เมตร ทะเลสาบเทราน์เป็นต้นกำเนินของตำนานสัตว์ประหลาดพื้นเมืองของออสเตรียที่มีชื่อว่า "ลุงกี" (Lungy) เป็นสัตว์ประหลาดที่ลักษณะคล้ายม้าน้ำซึ่งมีเงือกขี่อยู่บนหลัง
ทะเลสาบอัทเทอร์
ทะเลสาบอัทเทอร์ () หรืออีกชื่อหนึ่งคือ ทะเลสาบคัมเมอร์ () เป็นทะเลสาบในรัฐอัปเปอร์ออสเตรีย ตั้งอยู่ในแหล่งมรดกโลกซัลซ์คัมแมร์กุทของประเทศออสเตรีย ทะเลสาบนี้เป็นทะเลสาบที่ใหญ่เป็นอันดับสามในประเทศออสเตรียรองจากทะเลสาบโบเดินและทะเลสาบนอยซีเดิล เนื่องจากเป็นพื้นที่ที่มีสายลมเสถียรและมีน้ำที่ใสสะอาดทำให้ทะเลสาบแห่งนี้นิยมเป็นแหล่งแล่นเรือใบและว่ายน้ำ ชุมชนรายรอบทะเลสาบมีอาชีพเกี่ยวกับการท่องเที่ยวเป็นหลัก บริเวณชายฝั่งค่อนไปทางเหนือของทะเลสาบมีเกาะเล็ก ๆ อยู่ชื่อว่า "ไลเทิล-อินเซิล" ("Leitl-Insel") ซึ่งเป็นที่ตั้งของปราสาทหลังเล็ก ๆ นามว่าปราสาทลิทเซิลแบร์ก
ทะเลสาบอัทเทอร์มีความยาวจากเหนือถึงใต้ราว 20 กิโลเมตร และมีความกว้างจากตะวันออกถึงตะวันตกราว 4 กิโลเมตร มีความลึกโดยเฉลี่ย 85 เมตร เนื่องจากทะเลสาบมีขนาดค่อนข้างใหญ่และน้ำที่บริสุทธิ์มากทำให้ทะเลสาบแห่งนี้ยากต่อการแข็งตัวเป็นน้ำแข็งในฤดูหนาว การแข็งตัวแบบทั่วทั้งทะเลสาบเกิดขึ้นครั้งสุดท้ายในปี ค.ศ. 1940
คะโอ (ศักราช)
คะโอ () ปี ศักราชของญี่ปุ่น ที่มาหลังศักราช นินอัน และมาก่อนศักราช โจอัง โดยบังคับใช้ระหว่างเดือนพฤษภาคม พ.ศ. 1712 ถึง เดือนพฤษภาคม พ.ศ. 1714 ตรงกับรัชสมัย จักรพรรดิทะกะกุระ
พาร์คินโซนิซึม
พาร์คินโซนิซึม () หรืออาการแบบพาร์คินสัน คือกลุ่มของอาการต่างๆ ที่ประกอบด้วย อาการสั่น เคลื่อนไหวช้า ตัวแข็ง และทรงตัวไม่อยู่ ซึ่งเป็นอาการที่พบได้ในโรคพาร์คินสัน และภาวะอื่นๆ เช่น การได้รับสารพิษบางชนิด โรคทางเมตาบอลิกบางชนิด และโรคทางระบบประสาทอื่นๆ
ชาร์ล็อต กอร์แด
มารี-อาน ชาร์ล็อต เดอ กอร์แด ดาร์มง () หรือเรียกอย่างสั้นว่า ชาร์ล็อต กอร์แด เป็นบุคคลในช่วงการปฏิวัติฝรั่งเศส เธอถูกประหารชีวิตด้วยกิโยตีนในค.ศ. 1793 ในข้อหาลอบสังหารฌ็อง-ปอล มารา ผู้นำฝ่ายฌากอแบ็งซึ่งรับผิดชอบด้านการโฆษณาชวนเชื่อแนวคิดการปฏิวัติ มารามีส่วนสำคัญในการกำจัดอิทธิพลทางการเมืองของฝ่ายฌีรงแด็งซึ่งเป็นฝ่ายที่กอร์แดฝักใฝ่อยู่ ในค.ศ. 1847 นักเขียนและกวีอย่างอาลฟงส์ เดอ ลามาร์ตีน ได้ตั้งฉายาให้เธอว่า "นางฟ้าแห่งการสังหาร" () เธอได้กลายเป็นหนึ่งในสตรีทรงอิทธิพลอันเป็นสัญลักษณ์ของยุคปฏิวัติฝรั่งเศสเฉกเช่นพระนางมารี อ็องตัวแน็ต และมาดามรอล็อง
กอร์แดมีโอกาสได้ฟังการปราศรัยของพวกฌีรงแด็งในเมืองก็องและมีใจโน้มเอียงไปกับพวกเขา หลังการสังหารหมู่เดือนกันยายนในปี ค.ศ. 1792 ซึ่งมารามีส่วนรับผิดชอบ กอร์แดก็เชื่อว่ามาราเป็นบุคคลอันตรายต่อประเทศอย่างแท้จริง นอกจากนี้เธอยังมีความเชื่อว่าพระเจ้าหลุยส์ที่ 16 ไม่สมควรถูกประหาร เธอมีความเชื่อในโครงสร้างสังคมอย่างในสมัยกรีกโบราณหรือโรมโบราณ ในเดือนกรกฎาคม ค.ศ. 1972 เธอจึงเดินทางไปยังกรุงปารีสและเช่าโรงแรมอยู่ เธอซื้อมีดยาวหกนิ้วและเขียนจดหมายจ่าหน้าซอง ""ถึงประชาชนฝรั่งเศส เหล่าสหายแห่งกฎหมายและสันติภาพ"" เพื่ออธิบายถึงแรงจูงใจในการสังหารมารา เดิมทีเธอตั้งใจจะสังหารมาราต่อหน้าสมาชิกในที่ประชุมสภากงว็องซียงแห่งชาติ แต่เมื่อเธอทราบว่ามาราเลิกเดินทางมาประชุมได้สักพักหนึ่งแล้วจากอาการป่วยโรคผิวหนัง เธอจึงเปลี่ยนแผนโดยไปยังบ้านพักของมาราในช่วงบ่ายของวันที่ 13 กรกฎาคม โดยเธออ้างว่าเธอรู้แผนการของพวกฌีรงแด็งที่จะก่อการลุกฮือในเมืองก็อง อย่างไรก็ตาม กอร์แดถูกปฏิเสธไม่ให้เข้าพบโดยน้องสาวของคู่หมั้นมารา
ในระหว่างที่เธอกำลังกลับนั้น มาราได้ให้คนมาเรียกเธอกลับไปพบ โดยขณะนั้นมาราอยู่ระหว่างการแช่อ่างอาบน้ำผสมยาเพื่อรักษาอาการป่วยทางผิวหนัง ในขณะที่มารากำลังดูรายชื่อของพวกฌีรงแด็งที่เธอส่งให้นั้น เธอก็ชักมีดออกมาและแทงไปที่หน้าอกของมารา มาราตะโกนขอความช่วยเหลือและสิ้นลมหายใจ เธอถูกจับกุมและนำตัวขึ้นไต่สวน เธอให้การว่ามารานั้นเป็นสัตว์ประหลาดที่ถูกบูชาเฉพาะในปารีส และยังกล่าวอีกว่า ""ฉันรู้ดี มาราน่ะกำลังพาฝรั่งเศสหลงผิด ฉันฆ่าคนไปหนึ่งคนเพื่อช่วยคนอีกนับแสน""
กอร์แดถูกประหารชีวิตที่ปลัสเดอลากงกอร์ดในกรุงปารีสต่อหน้าสาธารณชนในอีกสี่วันให้หลังก่อเหตุ เธอถูกจัดให้สวมกระโปรงตัวนอกสีแดงซึ่งเป็นสัญลักษณ์ของผู้ทรยศชาติ เมื่อหัวเธอหลุดจากบ่าด้วยเครื่องกิโยตีน พวกผู้นำฌากอแบ็งก็สั่งให้มีการพิสูจน์พรหมจรรย์เธอทันทีเนื่องจากเชื่อว่าเธออาจร่วมหลับนอนกับบุรุษซึ่งอยู่เบื้องหลังใช้ให้เธอมาสังหารมารา แต่ก็พบว่าเธอนั้นยังเป็นพรหมจารี อย่างไรก็ตาม การตายของเธอมิอาจหยุดสมัยแห่งความน่าสะพรึงกลัวอันเกิดจากการปกครองอย่างเบ็ดเสร็จเด็ดขาดของพวกฌากอแบ็งได้
กีฬาโปโลน้ำในซีเกมส์ 2017 – ทีมชาย
การแข่งขัน โปโลน้ำ ชาย ในมหกรรมกีฬา ซีเกมส์ 2017 จะจัดขึ้นที่ สนามกีฬาทางน้ำบูกิตจาลิล, กัวลาลัมเปอร์ ตั้งแต่วันที่ 15 ถึง 20 สิงหาคม 2560. การแข่งขันจะจัดขึ้นในรูปแบบพบกันหมด, โดย 3 ทีมที่จบของการแข่งขันจะชนะได้เหรียญทอง, เหรียญเงิน, และเหรียญทองแดงตามลำดับ.
ด้านล่างนี้คือตารางการแข่งขันสำหรับการแข่งขันโปโลน้ำชาย:
กีฬาโปโลน้ำในซีเกมส์ 2017 – ทีมหญิง
การแข่งขัน โปโลน้ำหญิง ในมหกรรมกีฬา ซีเกมส์ 2017 จะจัดขึ้นที่ สนามกีฬาทางน้ำบูกิตจาลิล, กัวลาลัมเปอร์ ตั้งแต่วันที่ 15 ถึง 20 สิงหาคม 2560. การแข่งขันจะจัดขึ้นในรูปแบบพบกันหมด, โดย 3 ทีมที่จบของการแข่งขันจะชนะได้เหรียญทอง, เหรียญเงิน, และเหรียญทองแดงตามลำดับ.
ด้านล่างนี้คือตารางการแข่งขันสำหรับการแข่งขันโปโลน้ำหญิง:
สถานีรถไฟโอกายามะ
สถานีรถไฟโอกายามะ () เป็นสถานีรถไฟในของเมืองโอกายามะ จังหวัดโอกายามะ ประเทศญี่ปุ่น ดำเนินงานโดยบริษัทรถไฟญี่ปุ่นตะวันตก (JR ตะวันตก) สถานีรถไฟแห่งนี้ถือเป็นสถานีรถไฟชุมทางสำคัญของภาคชูโงกุ และเป็นทางเชื่อมระหว่างภาคฮนชูกับชิโกกุ มีรถไฟชิงกันเซ็งให้บริการที่สถานีแห่งนี้ ด้านหน้าสถานีมีป้ายจอดรถรางไฟฟ้าของเมืองโอกายามะอยู่
เดนาร์แมซิโดเนีย (สกุลเงิน)
เดนาร์ หรือ ดีนาร์ (; paucal: denari / денари) เป็นสกุลเงินที่ใช้ในประเทศมาซิโดเนีย โดยมีธนบัตร 10, 50, 100, 200, 500, 1000, 2000, 5000 เดนาร์มาซิโดเนีย
สกุลเงินเดนาร์มาซิโดเนียใช้ครั้งแรกเมื่อวันที่ 26 เมษายน พ.ศ. 2535 ซึ่งใช้แทนสกุลเงินเดนาร์ยูโกสลาเวียของยูโกสลาเวีย ต่อมาในเดือนพฤษภาคม พ.ศ. 2536 ได้มีการเปลี่ยนแปลงธนบัตรและเหรียญเป็นรูปแบบใหม่
สกุลเงินนี้ใช้ครั้งแรกเมื่อเดือนเมษายน พ.ศ. 2535 ซึ่งใช้แทนสกุลเงินเดนาร์ยูโกสลาเวีย เนื่องจากว่าประเทศมาซิโดเนียได้แยกตัวออกมาจากยูโกสลาเวียแล้ว
ในช่วงที่หนึ่งยังไม่มีการใช้เหรียญ
แซม แม็กควีน
ซามูเอล เจมส์ แซม แมคควีน () เกิด 6 กุมภาพันธ์ ค.ศ. 1995 เป็นนักฟุตบอลชาวอังกฤษผู้เล่นของสโมสรฟุตบอลเซาแธมป์ตัน พื้นเพเดิมเป็นชาวเซาแธมป์ตัน แซม แมคควีน เข้าร่วมศูนย์ฝึกฟุตบอล (academy) ของเซาแธมป์ตัน   ในขณะที่ตอนอายุ 8 ปี และยังคงอยู่กับสโมสรตั้งแต่นั้นมา ถูกส่งลงสนามเปิดตัวครั้งแรกในปี 2014 ส่วนมากเขาเล่นเป็นวิงแบ็คซ้ายหรือปีกซ้าย
โรงเรียนท่าเรือวิทยา
โรงเรียนท่าเรือวิทยา เป็นโรงเรียนระดับตำบล สังกัดสำนักงานเขตพื้นที่การศึกษาประธมศึกษานครราชสีมา เขต 7 สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งเมื่อวันที่ 23 กรกฎาคม 2483 มีเนื้อที่ 15 ไร่ 1 งาน 1 ตารางวา ตั้งอยู่ที่ หมู่ 2 บ้านดอนใหญ่ ตำบลกระเบื้องนอก อำเภอเมืองยาง จังหวัดนครราชสีมา 30270
โรงเรียนท่าเรือวิทยา ตั้งขึ้นเมื่อวันที่ ๒๓ กรกฎาคม พ.ศ. ๒๔๘๓ บนพื้นที่ ๑๕ ไร่ ๑ งาน ๑ ตารางวา เดิมชื่อโรงเรียนประชาบาล ตำบลกระเบื้องนอก ๙ (วัดโนนละกอ) โดยมีนายทอง ทนน้ำ เป็นครูใหญ่ คนต่อมา พ.ศ. ๒๔๙๐ นายคำ ปุริมาตัง ครูใหญ่ ได้ย้ายโรงเรียนมาวัดสง่าท่าเรือ ได้เปลี่ยนชื่อเป็นโรงเรียนวัดสง่าท่าเรือ และพ.ศ. ๒๕๑๙ ได้ย้ายโรงเรียนมาที่ตั้งในปัจจุบันนี้ และในวันที่ ๒๘ มกราคม พ.ศ. ๒๕๔๘ ได้เปลี่ยนชื่อเป็น “โรงเรียนท่าเรือวิทยา” มาจนถึงปัจจุบัน
http://data.bopp-obec.info/web/index_view.php?School_ID=1030201226&page=info
เทศบาลตำบลหนองหลวง (จังหวัดสกลนคร)
"ระวังสับสนมีชื่อคล้ายกัน เทศบาลตำบลหนองหลวง"
เทศบาลตำบลหนองหลวง  เป็นองค์กรปกครองส่วนท้องถิ่นแห่งหนึ่งในอำเภอสว่างแดนดิน จังหวัดสกลนคร
ประวัติความเป็นมา
หนองหลวง แต่ก่อนนั้นเป็นหมู่บ้านในเขตการปกครองของตำบลค้อใต้ จนเมื่อวันที่ 3 กันยายน พ.ศ. 2513 ได้แยกออกมาจากตำบลค้อได้ อำเภอสว่างแดนดิน ตั้งเป็นตำบลหนองหลวง โดยได้มีประกาศจัดตั้งเป็นสภาตำบลหนองหลวง เมื่อวันที่ 9 เมษายน พ.ศ. 2517 ซึ่งประชากรส่วนใหญ่พูดภาษาอิสาน นับถือศาสนาพุทธ ต่อมาเมื่อวันที่ 19 มกาคม พ.ศ. 2539 กระทรวงมหาดไทยได้เปลี่ยนแปลงฐานะ สภาตำบลหนองหลวง เป็น องค์การบริหารส่วนตำบลหนองหลวง จนกระทั่งเมื่อปี 2555 มีประกาศกระทรวงให้ยกฐานะ องค์การบริหารส่วนตำบลหนองหลวง เป็นเทศบาลตำบลหนองหลวง จนถึงปัจจุบันนี้
เทศบาลตำบลหนองหลวง ครอบคลุมพื้นที่ตำบลหนองหลวงทั้งตำบล 12 หมู่บ้าน ได้แก่
เทศบาลตำบลพันนา
เทศบาลตำบลพันนา  เป็นองค์กรปกครองส่วนท้องถิ่นแห่งหนึ่งในอำเภอสว่างแดนดิน จังหวัดสกลนคร
ประวัติความเป็นมา
ตำบลพันนา เป็นตำบลเก่าแก่ตั้งแต่ปี พ.ศ. 2430 ตั้งอยู่ในเขตการปกครองของอำเภอบ้านดุง มีจำนวนหมู่บ้านทั้งสิ้น 12 หมู่บ้าน ได้แก่
เทศบาลตำบลโคกสี
เทศบาลตำบลโคกสี  เป็นองค์กรปกครองส่วนท้องถิ่นแห่งหนึ่งในอำเภอสว่างแดนดิน จังหวัดสกลนคร
ประวัติความเป็นมา
ตำบลโคกสี อำเภอสว่างแดนดิน จังหวัดสกลนคร เป็นตำบลเก่าแก่ ตั้งมาตั้งแต่ปี พ.ศ. 2431 จนถึงปัจจุบันเป็นเวลา 14 ปี ประชาชนส่วนใหญ่พูดภาษาไทยอิสาน นับถือศาสนาพุทธ
เทศบาลตำบลโคกสี ครอบคลุมพื้นที่ตำบลโคกสีทังตำบล แบ่งเขตการปกครอง ประกอบด้วย 14 หมู่บ้านได้แก่
เทศบาลตำบลบ้านต้าย
เทศบาลตำบลบ้านต้าย  เป็นองค์กรปกครองส่วนท้องถิ่นแห่งหนึ่งในอำเภอสว่างแดนดิน จังหวัดสกลนคร มีพื้นที่ทั้งหมด 24 ตารางกิโลเมตร เป็นพื้นที่ราบสูงสลัยพื้นที่ราบลุ่ม ตั้งอยู่ทางทิศตะวันตกของจังหวัดสกลนคร บนถนนสายสกลนคร-อุดรธานี ห่างจากอำเภอสว่างแดนดิน 8 กิโลเมตร มีลำห้วยก้านเหลือง ลำห้วยต้ายไหลผ่าน
ประวัติความเป็นมา
ตำบลบ้านต้ายได้แยกออกจากตำบลสว่างแดนดินเมื่อวันที่ 15 มีนาคม 2522 ประชาชนส่วนใหญ๋พูดภาษอีสาน นับถือศาสนาพุทธ ตั้งอยู่ในเขตการปกครองของอำเภอสว่างดินแดน เมื่อปี พ.ศ. 2538 ได้ยกฐานะเป็นสภาตำบลนิติบุคคล และเมื่อวันที่ 23 กุมภาพันธ์ 2540 ได้ยกฐานะเป็นองค์การบริหารส่วนตำบลตามพระราชบัญญัติสภาตำบลและองค์การบริหารส่วนตำบล พ.ศ. 2537 โดยเป็นองค์การบริหารส่วนตำบลชั้นที่ 5 ต่อมาได้เปลี่ยนฐานะเป็นเทศบาลตำบลบ้านต้าย จนปัจจุบัน โดยประกอบด้วย 7 หมู่บ้าน ได้แก่ บ้านต้าย บ้านนาทม บ้านนาทม บ้านคูณ บ้านคำบอน บ้านคำไชยวาน บ้านดอนม่วงไข่ บ้านต้ายใหม่พัฒนา
เทศบาลตำบลบงใต้
เทศบาลตำบลบงใต้  เป็นองค์กรปกครองส่วนท้องถิ่นแห่งหนึ่งในอำเภอสว่างแดนดิน จังหวัดสกลนคร มีเนื้อที่ทั้งหมด 66 ตารางกิโลเมตร หรือประมาณ 25,448 ไร่ สภาพพื้นที่ส่วนใหญ่เป็นที่ราบลุ่ม เหมาะสำหรับอาชีพทำนา ทำไร่ มีลำน้ำสงครามไหลผ่าน
ตำบลบงใต้ แยกออกมาจากตำบลค้อใต้ อำเภอสว่างแดนดินในเมื่อวันที่ 3 กันยายน พ.ศ. 2513 แต่ก่อนพื้นที่ของตำบลมีต้นไผ่จำนวนมาก ชาวบ้านเรียกว่า กอไผ่บง ประกอบกับมีลำน้ำสงครามไหลผ่าน จึงตั้งชื่อตำบลว่า "ตำบลบงใต้" ประชาชนส่วนใหญ่พูดภาษาไทยอิสาน และนับถือศาสนาพุทธ จนต่อมาเมื่อวันที่ 22 พฤษภาคม 2517 ได้มีประกาศกระทรวงมหาดไทย จัดตั้งเป็นสภาตำบลบงใต้ จนกระทั่งเมื่อวันที่ 19 มกาคม พ.ศ. 2539 กระทรวงมหาดไทยได้เปลี่ยนแปลงฐานะ สภาตำบลบงใต้ เป็น องค์การบริหารส่วนตำบลบงใต้
จนต่อมาได้ประกาศเปลี่ยนแปลงฐานะ องค์การบริหารส่วนตำบลบงใต้ เป็น เทศบาลตำบลบงใต้ มาจนปัจจุบัน
เทศบาลตำบลบงใต้ แบ่งเขตการปกครองออกเป็น 15 หมู่บ้าน ได้แก่
เทศบาลตำบลดอนเขือง
เทศบาลตำบลดอนเขือง  เป็นองค์กรปกครองส่วนท้องถิ่นแห่งหนึ่งในอำเภอสว่างแดนดิน จังหวัดสกลนคร โดยครอบคลุมพื้นที่ตำบลแวงบางส่วน และเป็นที่ตั้งสถานีตำรวจภูธรแวง, โรงเรียนแวงพิทยาคม เป็นต้น
เทศบาลตำบลดอนเขือง ตั้งอยู่ทางทิศตะวันออกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติความเป็นมา
เทศบาลตำบลดอนเขือง แรกเริ่มก่อตั้งเมื่อวันที่ 26 สิงหาคม พ.ศ. 2509 เป็นสุขาภิบาลดอนเขือง อำเภอสว่างแดนดิน โดยครอบคลุมพื้นที่บางส่วนตำบลแวง อำเภอสว่างแดนดิน จังหวัดสกลนคร ด้านทิศใต้ของตำบลโดยตั้งสำนักงานที่ถนนนิตโย (สกลนคร-อุดรธานี) ตำบลแวง จนกระทั่งเมื่อปี พ.ศ. 2542 กระทรวงมหาดไทยประกาศเปลี่ยนแปลงฐานะเป็น เทศบาลตำบลดอนเขือง จนปัจจุบัน
เทศบาลตำบลดอนเขือง ครอบคลุมพื้นที่บางส่วนของตำบลแวง ได้แก่จัดตั้งตามพระราชบัญญัติลักษณะการปกครองส่วนท้องที่ พ.ศ. 2497
เทศบาลตำบลดอนเขือง มีจำนวนประชากร ทั้งหมด 4,410 คน โดยแยกได้ดังนี้
องค์การบริหารส่วนตำบลทรายมูล (อำเภอสว่างแดนดิน)
"ระวังสับสนชื่อซ้ำกัน องค์การบริหารส่วนตำบลทรายมูล"
องค์การบริหารส่วนตำบลทรายมูล เป็นองค์กรปกครองส่วนท้องถิ่นแห่งหนึ่งในอำเภอสว่างแดนดิน จังหวัดสกลนคร มีเนื้อที่ 73 ตร.กม. หรือประมาณ 46,625 ไร่ สภาพพื้นที่ส่วนใหญ่ป็นที่ราบลุ่ม ดินเป็นดินร่วนปนทราย เหมาะสำหรับทำการเกษตร
ประวัติความเป็นมา
เมื่อวันที่ 3 กันยายน พ.ศ. 2513 ตั้งตำบลทรายมูล โดยแยกออกมาจากตำบลพันนา อำเภอสว่างแดนดิน จำนวน 8 หมู่บ้าน ต่อมาเมื่อวันที่ 9 เมษายน พ.ศ. 2517 ตั้งเป็นสภาตำบลทรายมูล จนได้ยกฐานะเป็นองค์การบริหารส่วนตำบลทรายมูล ตามลักษณะการปกครองส่วนท้องถิ่นเมื่อวันที่ 19 มกราคม 2539 ตามประกาศกระทรวงมหาดไทย เรื่อง การจัดตั้งองค์การบริหารส่วนตำบลทรายมูล จนปัจจุบัน
ครั้นก่อนนั้น ที่ทำการองค์การบริหารส่วนตำบลทรายมูล เป็นอาคารขนาดเล็ก ตั้งอยู่ภายในหมู่บ้านทรายมูล หมู่ที่ 1 จนเมื่อ ปีพ.ศ. 2545 มติสภาองค์การบริหารส่วนตำบลทรายมูล ได้มีมติจัดซื้อที่ดินเพื่อเป็นสถานที่ก่อสร้างอาคารที่ทำการของตนเอง ณ ที่หน้าถนนนิตโย (สายสกล-อุดร) ทางด้านทิศตะวันออกของหมู่บ้าน มีจำนวนเนื้อที่ 5 ไร่ในคั้งแรก และได้สร้างอาคารที่ทำการขึ้นเป็นอาคารปูน 2 ชั้น ซึ่งนับว่าเป็นที่ทำองค์การบริหารส่วนตำบลแห่งแรกในจังหวัดสกลนครที่มีลักษณะเป็น 2 ชั้น แล้วเสร็จเมื่อ พ.ศ. 2546 พร้อมเปิดอาคารที่ทำการหลังใหม่นี้ในวันที่ 16 มีนาคม 2546 เป็นต้นมาจนถึงปัจจุบัน และในปัจจุบันได้ทำการจัดซื้อที่ดินข้างเคียงที่ทำการเพิ่มขึ้นเป็นทั้งหมด 8 ไร่
ปัจจุบัน องค์การบริหารส่วนตำบลทรายมูล ปกครองครอบคลุมทั้งตำบล ประกอบด้วย 8 หมู่บ้าน ได้แก่
คาเรเลีย
คาเรเลีย (คาเรเลีย, ฟินแลนด์ และ เอสโตเนีย: "Karjala"; , "Kareliya"; ) เป็นดินแดนที่มีชาวคาเรเลียอาศัยอยู่ ตั้งอยู่ในยุโรปเหนือ เป็นภูมิภาคทางประวัติศาสตร์ของฟินแลนด์, รัสเซีย, และ สวีเดน ปัจจุบันดินแดนอยู่ภายใต้การปกครองของรัสเซีย (สาธารณรัฐคาเรเลีย และ แคว้นเลนินกราด) และ ฟินแลนด์ (เขตเซาท์คาเรเลีย และ นอร์ทคาเรเลีย)
อภินันท์ โปษยานนท์
ศาสตราจารย์ อภินันท์ โปษยานนท์ (27 สิงหาคม 2499) ปลัดกระทรวงวัฒนธรรม คนที่ 7
ศาสตราจารย์ อภินันท์ โปษยานนท์ หรือ ศาสตราจารย์ ดร.อภินันท์ โปษยานนท์ ได้รับการศึกษาดังนี้
Honours มหาวิทยาลัยเอดินบะระ สกอตแลนด์ 
Honours มหาวิทยาลัยเอดินบะระ สกอตแลนด์
มหาวิทยาลัยคอร์เนล สหรัฐอเมริกาhttp://www.m-culture.go.th/th/ewt_news.php?nid=6488&filename=deputy2
หลี่ เค่อ
หลี่ เค่อ (; เสียชีวิต 6 มีนาคม ค.ศ. 653) เมื่อเสียชีวิตแล้วได้ชื่อว่า องค์ชายยฺวี่หลิน () และเป็นที่รู้จักในชื่อ องค์ชายอู๋ () องค์ชายแห่ง ราชวงศ์ถัง เป็นพระราชโอรสองค์ที่ 3 ใน จักรพรรดิถังไท่จง ที่ประสูติแต่ พระสนมหยาง พระราชธิดาใน จักรพรรดิสุยหยาง จักรพรรดิองค์ที่ 2 แห่ง ราชวงศ์สุย
เทศบาลตำบลเจริญศิลป์
เทศบาลตำบลเจริญศิลป์  เป็นองค์กรปกครองส่วนท้องถิ่นแห่งหนึ่งในอำเภอเจริญศิลป์ จังหวัดสกลนคร เป็นพื้นที่ราบสูง มีป่าไม้ และแหล่งน้ำธรรมชาติ อยู่ห่างจากจังหวัดสกลนคร 110 กิโลเมตร ห่างจากจังหวัดอุดรธานี 91 กิโลเมตร ห่างจากกรุงเทพมหานคร 600 กิโลเมตร
อาณาเขต
ประวัติความเป็นมา
เทศบาลตำบลเจริญศิลป์ ก่อตั้งขึ้นเมื่อวันที่ 23 มีนาคม พ.ศ.2535 ในชื่อ "สุขาภิบาลเจริญศิลป์" ซึ่งแบ่งท้องที่บางส่วนของตำบลเจริญศิลป์และตำบลทุ่งแก กิ่งอำเภอเจริญศิลป์ (ในขณะนั้น)ออกมาจัดตั้งตามประกาศกระทรวงมหาดไทย จนกระทั้งเมื่อวันที่ 25 สิงหาคม พ.ศ. 2542 กระทรวงมหาดไทยได้ประกาศเปลี่ยนแปลงฐานสุขาภิบาลเจริญศิลป์ เป็น เทศบาลตำบลเจริญศิลป์ มาจนถึงปัจจุบัน
ตราสัญลักษณ์
ประกอบด้วย 6 หมู่บ้าน 2 ตำบล คือ
โดยแบ่งเป็น 18 ชุมชน ได้แก่
ชี จี้กวัง
ชี จี้กวัง (; 12 พฤศจิกายน ค.ศ. 1528 – 17 มกราคม ค.ศ. 1588) ชื่อรองว่า ยฺเหวียนจิ้ง (元敬), ชื่อศิลปินว่า หนันถัง (南塘) และ เมิ่งจู (孟諸), ชื่อเมื่อสิ้นชีวิตแล้วว่า อู๋อี้ (武毅) เป็นแม่ทัพจีนสมัยราชวงศ์หมิง เป็นที่รู้จักจากการนำทัพปราบกลุ่มสลัดแคระ (倭寇) และยังฝากผลงานเป็นพิชัยสงคราม "จี้เซี่ยวซินชู" (紀效新書) กับ "เลี่ยนปิงฉือจี้" (練兵實紀) ที่อ้างอิงประสบการณ์ส่วนตัวในการเป็นอาจารย์ทหารแห่งราชสำนัก ทำให้เขากลายเป็นวีรบุรุษในวัฒนธรรมจีนมาจนถึงปัจจุบัน
เจ้าเกา
เจ้าเกา ( , อสัญกรรม 207 ปีก่อนคริสตกาล) มหาขันทีและอัครมหาเสนาบดีในสมัย ราชวงศ์ฉิน ผู้รับใช้จักรพรรดิแห่งราชวงศ์ฉินถึง 3 พระองค์และมีส่วนสำคัญที่ทำให้ราชวงศ์ฉินล่มสลายลง
เจ้าเกาเริ่มรับราชการในรัชสมัย จิ๋นซีฮ่องเต้ กระทั่งได้ถูกส่งไปรับใช้องค์ชาย หูไห่ พระราชโอรสองค์รองกระทั่งได้เป็นพระอาจารย์ขององค์ชาย ใน 210 ปีก่อนคริสตกาล เมื่อจิ๋นซีฮ่องเต้เสด็จสวรรคตเจ้าเกาและ หลี่ซือ ผู้เป็นอัครมหาเสนาบดีในขณะนั้นได้ร่วมมือกันปลอมแปลงพระราชโองการทำให้องค์ชายหูไห่ได้ขึ้นสืบราชบัลลังก์เป็น จักรพรรดิฉินที่ 2 แทนองค์ชาย ฝูซู พระเชษฐาที่รัชทายาทที่ถูกราชโองการปลอมให้ปลงพระชนมชีพพระองค์เองในภายหลัง
จากนั้นเจ้าเกาจึงเริ่มทรงอำนาจและอิทธิพลในราชสำนักพร้อมกับกำจัดศัตรูทางการเมืองไปพร้อมกันทำให้เมื่อ 208 ปีก่อนคริสตกาล เจ้าเกาได้ก้าวขึ้นเป็นอัครมหาเสนาบดีแทนหลี่ซือที่ถูกประหารทั้งตระกูล
ใน 207 ปีก่อนคริสตกาล กองทัพกบฏเริ่มรุกคืบเข้ามาใกล้ เสียนหยาง ซึ่งเป็นเมืองหลวงเจ้าเกาจึงตัดสินใจก่อรัฐประหารที่ พระราชวังหวังอี้ (ใกล้ ซีอาน , มณฑลส่านซี) ปลงพระชนม์จักรพรรดิฉินที่ 2 หรือจักรพรรดิหูไห่และยกจื่ออิงพระโอรสในองค์ชายฝูซูและพระราชนัดดาในจักรพรรดิหูไห่ขึ้นสืบราชบัลลังก์เป็น จักรพรรดิฉินที่ 3 เมื่อสืบราชบัลลังก์ไม่นานจักรพรรดิจื่ออิงจึงส่งขันทีชื่อ หานตาน ไปลอบสังหารเจ้าเกาและจากนั้นไม่นานจักรพรรดิจื่ออิงก็ยอมแพ้แก่กองทัพของ เซี่ยงอวี่